NASA i BioSens zajedno modernizuju poljoprivredu u Srbiji – Lepe vesti ONLINE\nNovosadski Institut BioSens u saradnji sa NASA, University Grand Valley, Državnim i Tehnološkim univerzitetima u Mičigenu razvija sistem za monitoring i racionalno korišćenje vodnih resursa i zemljišta u Srbiji.\nNovi projekat pomoći će srpskoj poljoprivredi da se suoči sa klimatskim promenama i da što racionalnije koristi vodne resurse i zemljište.\n– Zajedno sa američkim kolegama ćemo analizirati satelitske slike Vojvodine, pokušaćemo da damo odgovor na pitanje kako će klimatske promene uticati na domaću poljoprivredu i životnu sredinu, i šta konkretno možemo da uradimo da bismo povećali efikasnost proizvodnje i zadržali biodiverzitet – rekao je pomoćnik direktora za inovacije i saradnju sa privredom Oskar Marko.\nDirektor Instituta BioSens Vladimir Crnojević smatra da je ovo još jedan važan korak u procesu digitalizacije poljoprivrede čija je lokomotiva upravo Institut BioSens.\n– Trenutno, najvažnija polazna tačka za razvoj poljoprivrede su podaci. Deljenjem podataka i znanja kroz saradnju sa vrhunskim naučnim institucijama i ulaganjem u istraživanja, umnožava se intelektualni kapital, nastaju nove ideje i rešenja koja će poljoprivredu učiniti efikasnijom – rekao je on.\nKako bi se poljoprivredni sektor na pravi način prilagodio klimatskim promenama, smatraju, važno je razumeti trendove u poljoprivredi, odnosno pomeranje datuma setve i žetve, promene setvene strukture, plodoreda, trajanja poljoprivredne sezone.


26/02/2019 - podunavlje.info\nZoranu Širokom novi mandat\nSMEDEREVO, 26. februar 2019 – Jedini savezni arbitar u Super ligi sa ovog područja, Zoran Široki, ponovo je dobio jednoglasno poverenje 22 delegata da i u narednom četvorogodišnjem mandatu bude na čelu fudbalskih sudija Podunavskog okruga. „Nakon početnih poteškoća, konsolidovali smo redove i sada slovimo za jednu od najboljih sudijskih organizacija. Zbog toga smo dobili javne pohvale i priznanja od…\nFudbalske sudije, Podunavski okrug, Zoran ŠirokiLeave a comment\nĆorluka predvodi trenere Okruga\nSMEDEREVO, 26. februar 2019 – U Đurđevom gradu je, u prisustvu Saše Branešca, člana Gradskog veća zaduženog za sport, održana izborna Skupština trenera Podunavskog okruga. Novi predsednik je Dalibor Ćorluka, koji je do sada obavljao dužnost potpredsednika, jer je njegov prethodnik, Aleksandar Pantić, pronašao angažman u Kini. Pored Ćorluke u IO su: Aleksandar Despotović, Veljko Spasojević, Jovan Damjanović, Uroš Milojević,…\nDalibor Ćorluka, FS RZS, Podunavski okrug, Skupština treneraLeave a comment\nIzmena voznog reda zbog radova na pruzi kod Velike Plane\nVELIKA PLANA/SMEDEREVO, 26. februar 2019 – Akcionarsko društvo „Srbija Voz“ obavestilo je danas korisnike svojih usluga da će, zbog infrastrukturnih radova između stanica Velika Plana i Markovac, sutra, u sredu 27. februara, od 10 do 15 časova, doći do izmene u saobraćaju vozova. Voz koji iz Lapova za Smederevo polazi u 11 i 35, kao i voz koji iz Smedereva…\nIzmena voznog reda, Mala Krsna, radovi na pruziLeave a comment\nPlate za decembar nikad veće, kaže Republički zavod za statistiku\nSD/SP/VP/KO, 26. februar 2019 – Republički zavod za statistiku objavio je danas iznose prosečnih zarada za decembar. Na nivou Srbije prosek neto primanja bio je 52.372 dinara, što je u odnosu na isti mesec prethodne godine više za 7,4 odsto nominalno, ili za 5,3 realno. Smederevo je, od ostala tri grada u okruženju, po podacima koje je objavio Zavod, imalo…\nmedijalna neto zaradaLeave a comment\nSMEDEREVO, 26. februar 2019 – U smederevskoj Ulici 17. oktobra, Žikica N. (70) nastradao je ugušivši se od dima u svojoj kući. Dim je, kako se pretpostavlja, posledica manjeg požara koji je najverovatnije izazvala neispravna grejalica. Vatrogasce je, videvši dim koji se širio iz stana u prizemlju kuće, oko 9 sati pozvala radnica iz susednog lokala, koji se nalazi u…\ngrejalica, ugušio seLeave a comment


Provucite karticu ovde\nUpdated ponedeljak 22 10 2018 10:31:05\nPosted ponedeljak 22 10 2018 10:19:51\nKo bi rekao, izgleda neke trendove u AAA gamingu treba juriti.\nPo izveštaju analitičarske grupe DFC Intelligence, zahvaljujući ''games as service'' naslovima, vrednost EA i Activision je porasla za ukupno 79 milijardi dolara u poslednjih šest godina. Samo Activision je porastao za 50 milijardi zahvaljujući učestalim kupovinama u svojim igrama, dok je EA sa 4 milijarde u 2012. godini skočio na 33 milijarde u ovoj godini. Naslovi koji su najviše uticali na rast su Madden, FIFA i The Sims 4 sa velikim brojem ekspanzija.\nSa Activision strane se već zna - Destiny i Call of Duty serijali, kao i Blizzardovi hitovi. Najnovija CoD igra, Black Ops 4, već sada postiže bolje rezultate od prethodnih, a pritom se uz nju za 50 dolara prodaje sezonska propusnica sa 12 novih mapa i četiri Zombies misije. Activision takođe zarađuje i zbog kompanije King, proizvođača Candy Crush Saga, koje su kupili za 6 milijardi pre dve godine.\nVisokobudžetni gaming će očigledno nastaviti ovim putem, a već se očekuje da će Red Dead Online postaviti nove rekorde.\nNajavljen Destiny 2: Forsaken - Legendary Collection koji sadrži sve ekspanzije


Nju Moment - Blic Online\nSUTRA POČINJE 50. BITEF Potrebna sportska odeća, patike i malo spavanja\nJubilarni, 50. Bitef , pod sloganom “Na leđima mahnitog bika” od 24. septembra do 2. oktobra obuhvatiće 12 predstava u glavnom programu i niz pratećih sadržaja.\nRadovi impozantnih dimenzija Petra Mirkovića u galeriji "Nju moment"\nSamostalna izložba crteža Petra Mirkovića, talentovanog novosadskog slikara, biće otvorena 13. oktobra u Galeriji "Nju Moment".\nIzložba Milije Belića "Na čaju kod Jozefa"\nUz svečanu inauguraciju monumentalne skulpture Arche (Kapija), koja je postavljena na ulazu u galeriju Nju Moment, a koju je kreirao istaknuti multimedijalni umetnik Milija Belić, 1. oktobra biće otvorena i njegova nova izložba slika, skulptura i video radova, pod nazivom „Na čaju kod Jozefa“.\n"Balkan Eros": Radovi regionalnih umetnika\nU prisustvu brojnih umetnika u streljani-klubu "Gan" na netipičan način promovisan je 35. broj "Nju moment" magazina za umetnost i advertajzing pod nazivom “Balkan Eros”.\nDeveta izložba karikatura "Zlatni osmeh"\nDeveta međunarodna bijenalna izložba karikatura “Zlatni osmeh” biće otvorena u ponedeljak (20) u beogradskoj galeriji “Nju Moment”, a tada će biti dodeljene i nagrade ovogodišnjim laureatima.\nIzložba "Helmut Njutn i erotska fotografija" produžena do 30. oktobra\nZbog velikog interesovanja posetilaca, izložba "Helmut Njutn i erotska fotografija" u galeriji Nju Moment biće otvorena do 30. oktobra, najavili su organizatori.\nPrvi srpski festival fotografije u Beogradu od 1. do. 5 novembra\nPrvi domaći festival fotografije pod nazivom “Vizualizacija” održaće se od 1. do 5.novembra na više lokacija u Beogradu. U tom periodu publiku očekuje sedam tribina, dve radionice i četiri izložbe fotografija domaćih i stranih autora.\nPodignut spomenik Draganu Sakanu u Piranu\nPioniru i osnivaču advertajzing scene i začetniku kreativnog mišljenja u Srbiji i zemljama regiona Draganu Sakanu (1950-2010) otkriven je spomenik u Piranu, saopštila je danas kompanija Nju moment.\nPoznati stručnjak za marketing i osnivač i kreativni direktor kompanije Nju Moment Dragan Sakan u nedelju je iznenada umro u Beogradu.


OMLADINSKI KOŠARKAŠKI KLUB „KOŠ“ BIJELjINA: Dolaze bolji dani za košarku u Bijeljini :: Semberija INFO ::\nOmladinski košarkaški klub „Koš“ formiran je septembra 2019. godine od strane grupe entuzijasta na čelu sa Igorom Mihajlovićem. Zamislili su klub kao mjesto u kojem će dječaci i djevojčice praviti svoje prve košarkaške korake. Zahvaljujući predanom i stručnom pedagoškom radu, tokom prethodne dvije godine kroz klub je prošlo njih oko 200.\n-Odlučili smo se da formiramo ovaj klub sa osnovnim ciljem da što većem broju djece pružimo dobre uslove za pravilan psiho-fizički razvoj, da ih okupimo oko sporta i da, na taj način kvalitetno provedu svoje slobodno vrijeme. Imali smo želju da napravimo jednu dobru priču, jednu zdravu sredinu u kojoj će se djeca pronaći i voljeti da dođu na treninge. S obzirom na broj djece koja su za ovaj kratak period postojanja kluba trenirala kod nas, mogu sa zadovoljstvom reći da smo uspjeli napraviti jednu takvu sportsku sredinu“, rekao je za „Semberija info“ trener Igor Mihajlović.\nSpecifičnost u radu OKK „Koš“ se ogleda u njihovoj bliskoj saradnji sa Košarkaškim klubom „Radnik“. Naime, KK „Radnik“ i OKK „Koš“ nedavno su potpisali ugovor o poslovno-tehničkoj saradnji čime je nastavljena uspješna saradnja dva sportska kolektiva koja je započela prije dvije godine. Saradnja se odnosi isključivo na rad i razvoj omladinskog pogona (pioniri, kadeti, juniori). OKK „Koš“ je u potpunosti posvećen mladim igračima sa primarnim zadatkom da, kroz svoju školu košarke, uz kvalitetan rad i nadzor, dodatno populariše košarkaški sport. Ovako postavljenim planom, otvara se mogućnost konstantnog sportskog napredovanja mladih i talentovanih košarkaša. Svi oni koji imaju kvalitet i pokažu volju za napretkom imaju priliku da prođu razvojni put od škole košarke OKK „Koš“, kroz sve omladinske selekcije do seniorskog tima KK „Radnik“. Na taj način je zaokružen proces u kojem će nastajati novi kvalitetni košarkaši i dobri ljudi.\n-Veliko je zadovoljstvo biti dio ovakve košarkaške priče u Bijeljini. Naš je cilj da kroz ovu saradnju, za nekoliko godina isprofilišemo nekoliko košarkaša za koje će se čuti u regionu. Naš grad je dokazao da ima telentovane djece ali je do sada nedostajalo konkretnog, jasno utvrđenog plana i strategije razvoja košarke u Bijeljini. Mislim da će ova saradnja riješiti i taj problem i da će se jako brzo čuti za Bijeljinu kao rasadnik dobrih košarkaša“, rekao je Mihajlović za ,,Semberija info.


Takovo ne seli proizvodnju iz Srbije - Retail Serbia\nTakovo ne seli proizvodnju iz Srbije\n"Takovo" neće preseljavati proizvodnju iz Srbije, potvrdio je Miroslav Jovičić, generalni direktor te firme koja posluje u okviru koncerna "Svislajon".\nPovodom glasina o preseljenju proizvodnih pogona u Trebinje koje su se pojavile ovih dana u medijima, vlasnik preduzeća Miroslav Jovičić pozvao je novinare u obilazak fabrike i na licu mesta im pokazao najsavremenije linije za proizvodnju, kao i utovar gotovih proizvoda za inostrana i domaće tržište.\nOn je objasnio da je izvršena reogarnizacija rada i da je sada u okviru konditorske industrije objedinjena proizvodnja eurokrema, keksa, sladoleda i ratluka što ranije nije bio slučaj.\nZorica Janjić, direktorka konditorske industrije izjavila je da se sada dnevno proizvodi 40 tona eurokrema i da polovina sa proizvodnih traka odlazi u sve zemlje bivše Jugoslavije, zemlje zapadne Evrope i na tržište SAD.\n"Instalirana je najsavremenija tehnologija pa sada u tom delu fabrike radi osam radnika zbog čega je njih oko 60 proglašeno tehnološkim viškom", istakla je Janić i dodala da je samo stara oprema premeštena u Trebinje, "gde se vrši pakovanje pojedinih proizvoda".\nU tom preduzeću navode i da je od 2003. godine, kada je kombinat "Takovo" privatizovan, u nove objekte, tehnološke linije i socijalni program novi vlasnik Rodoljub Drašković uložio 93 miliona evra a prosečna otpremnina po zaposlenom bila je 10.000 evra.\n"Nema toga ko bi ulagao u nešto što će da zatvara, a nova tehnologija donosi racionalizaciju u proizvodnji zbog čega se pojavio tehnološki višak radnika", kazao je generalni direktor Jovičić uz napomenu da Eurokrem ostaje osnovni proizvod tog preduzeća.\nOn je rekao da su "vrata novinarima širom otvorena" i da će na svako pitanje odgovarati u proizvodnji, pored mašina i radnika "koji će lično čuti šta je izjavio".


“Danas sam shvatio da moja ekipa i ja imamo najlepši posao na svetu, a bebe su potvrda toga”, rekao je Budimirović.\n“Da nije bilo entuzijazma i angažovanja svih članova ekipe, od spremačice do lekara, ne bi bilo ni našeg VTO centra. Naša najstarija deca su uveliko u petoj godini života, a naše prve bebe rođene iz odmrznutih embriona su napunile tri godine. Poslednjih meseci, posle duže pripreme, uveli smo novu metodu – zamrzavanje jajne ćelije i naknadno odmrzavanje. Već imamo kliničke trudnoće i rađanje prvih beba“, rekao je Budimirović.\nTags: beba, centar za vantelesnu oplodnju, ginekolog, kolubarski portal, kolubarski.info, valjevo, vesti, www.kolubarski.info


Ministar Lluka se sastao sa predsednikom Sindikat Pošte Kosova, prekinut je štrajk - Vesti - Ministarstvo Ekonomskog Razvoja\nMinistar Lluka se sastao sa predsednikom Sindikat Pošte Kosova, prekinut je štrajk\nPriština, 09.07.2018 - Ministar ekonomskog razvoja, Valdrin Lluka sastao sa sa liderima Sindikata Pošte Kosova sa kojima je razgovarao o trenutnoj situaciji i izazovima sa kojim se suočava ovo javno preduzecÌe.\nUz posredovanje ministra Lluka, Telekom Kosova je vecÌ isplatio kiriju Pošti Kosova DD, dok izvršenje plata za radnike Pošte je predviđeno da se uradi u toku dana.\nU ovom slučaju sindikat je informisan o inicijativi šefa MER-a da ostvare naknadu za univerzalnu poštansku uslugu, za koju cÌe Ministar Lluka ubrzo podneti zahtev Vladi.\nNa kraju, stranke se složili da prekinu štrajk koji je počeo jutros, i intenziviranje saradnje u narednim mesecima, sa fokusom na rešavanje Strategije Pošte Kosova, kako bi se na sličan način izbegnu situacije i pronalaženje trajnog i dugoročnog rešenja za Poštu.Kosova.\nPovecÌana saradnja u energetskom sektoru između Kosova i Makedonije


Građane ohrabrili popusti za legalizaciju - Bizlife.rs\nGrađane ohrabrili popusti za legalizaciju\n15:59 Beograd, 01/12/2011\nNajveći broj zahteva za legalizaciju bespravno sazidanih objekata rešiće se, kako očekuju u nadležnom Ministarstvu za prostorno planiranje, naredne godine. „Građane su ohrabrili veliki popusti za legalizaciju“, kaže, za „Novosti“, Aleksandra Damnjanović-Petrović, pomoćnik ministra za prostorno planiranje. U glavnom gradu, od ukupno 185.200 zahteva za legalizaciju u deset opština, doneto je 12.800 rešenja.\n„Od usvajanja izmena i dopuna Zakona o planiranju i izgradnji posao ide lakše i brže“, ističe Predrag Vučić, beogradski sekretar za legalizaciju. Veliki broj predmeta sada može da se rešava, jer su ispunjeni uslovi u vezi sa imovinsko-pravnim odnosima, omogućena je i legalizacija na određenim javnim površinama uz saglasnost nadležnih… „Naravno, problem je sa onima koji su gradili na tuđoj zemlji ili imaju ugovore, koji nisu overeni u sudu, a mi nemamo „čarobni štapić“. Za sada, u smislu primene zakona, nema problematičnih mesta“, kaže Vučić.\nGradski sekretarijat za legalizaciju je na osnovu protokola sa Republičkim geodetskim zavodom ubrzao postupak pribavljanja potrebnih papira iz katastra, jer sada mogu da koriste bazu podataka RGZ, tako da građani ne moraju da donose ta dokumenta. Takođe, na osnovu protokola o saradnji sa Direktoratom za civilno vazduhoplovstvo, moguća je legalizacija više od 5.000 kuća u delovima Surčina i Ledina zato što je sužena zaštićena zona oko beogradskog aerodroma „Nikola Tesla“.\nU Novom Sadu, od ukupno 37.549 zahteva za legalizaciju, pozitivno je rešeno 2.072, a negativno 447 predmeta. Od stupanja na snagu izmena i dopuna zakona rešeno je pozitivno 588 zahteva, a negativno 186. U Subotici je od stupanja na snagu izmena zakona završena legalizacija 243 objekta. Od ukupno 16.191 zahteva od 2003. godine do danas, rešeno je 6.500 predmeta, od kojih oko 1.300 do 2009. godine. U Zaječaru je od marta prošle godine od 2.470 zahteva rešeno 235, od kojih je 15 dobilo negativan odgovor. Od 18.793 zahteva, u Kraljevu je do sada doneto 1.158 rešenja, od kojih su tri negativna.\nUodeljenju za legalizaciju gradske uprave Užice navode da se u narednom periodu očekuje veći broj rešenih zahteva. Povećano je, kažu, interesovanje građana da dobiju papire za svoje nelegalne objekte po jednostavnijoj i jeftinijoj proceduri, a formiran je i katastar nepokretnosti, što znatno olakšava posao. Takođe, „Park prirode“ Mokra Gora dao je saglasnost za legalizaciju 155 objekata u trećoj zoni zaštite prirodnog dobra.\nresenje popusti Srbija


Ukrajina: Kazniti organizatore trgovinske blokade Donbasa - Sputnjik Srbija\n20:19 20 April 2021\n15:35 28.02.2017 Preuzmite kraći link\nZamenik ministra za privremeno okupirane teritorije Ukrajine Georgij Tuka smatra da bi organizatori trgovinske blokade Donbasa trebalo da budu kažnjeni.\n„Ljude koji sada blokiraju železnički saobraćaj podelio bih u tri kategorije. Prva kategorija su oni koji su zaista to organizovali, a sada govore da nisu organizovali, već samo podržavaju… Ti ljudi koji su organizovali i sada organizuju ove ilegalne mere, oni moraju da odgovoraju prema postojećem zakonu, čak i ako su poslanici Vrhovne rade“, rekao je Tuka novinarima.\nU drugu grupu spadaju kolege poslanika Vrhovne rade iz frakcije „Samopomoć“ Semjona Semenčenka. Prema njegovim rečima, oni takođe treba da odgovaraju.\nZamenik ministra takođe smatra da se sa vojnicima koji su se priključili blokadi treba razjasniti, jer oni nisu upućeni u situaciju.\nZaharčenko: Minski sporazumi jedini način za mirno rešavanje sukoba\n„I treća grupa, koja čini veliki deo onih koji neposredno učestvuju u blokadi, to su realni, pošteni borci koji su nas branili svojim životima, s njima treba otvoreno razgovarati. Oni su dezorijentisani lažima ’Samopomoći‘ koje su im zamazale oči“, dodao je Tuka.\nU ponedeljak su lideri DNR i LNR, Aleksandar Zaharčenko i Igor Plotnjicki, izjavili da će samoproglašene republike prestati da isporučuju ugalj Kijevu ukoliko se nastavi blokada pruge. U saopštenju se navodi da će ukoliko se blokada ne ukloni u ponoć 1. marta u svim preduzećima ukrajinske nadležnosti koja rade u DNR i LNR biti uvedena spoljna uprava.\nPreduzeća u DNR proizvela više od 1,5 miliona tona uglja\ntrgovinska blokada, kazne, Ukrajina, Donbas


Građani Kosova žele promene, ali teško do nove vlasti posle izbora\n► Građani Kosova žele promene, ali teško do nove vlasti posle izbora\nGrađani Kosova žele političke promene - zaključak je slovenačkog Instituta IFIMES u analizi pred prevremene izbore 6. oktobra na Kosovu, piše gazetaexpreš.com.\nInstitut predviđa da će to biti najneizvesniji izbori na Kosovu, ali kaže da za nekoga to može doneti sreću, "ali za mnoge će to možda biti srećno", prenosi IFIMES.\nIFIMES predviđa poteškoće u formiranju nove izvršne vlasti, jer kažu da su optužbe i protivoptužbe među strankama postale preoštre u predizbornoj kampanji.\n"Do sada su glavne stranke razmenile ozbiljne optužbe, zbog čega je gotovo nemoguće formirati koaliciju nakon izbora", kaže se u analizi.\nU analizi je naglasak na problemima s biračkim spiskovima, što je problem koji prati Kosovo svaki put kada se održavaju izbori.\n"Kosovo je jedna od zemalja u regionu (zajedno sa Severnom Makedonijom) koja ima probleme sa konačnim biračkim spiskom koji je nepouzdan, jer je nelogično da Kosovo ima više glasača od broja građana", kaže se u analizi.\nGrađani Kosova su razočarani jer političari nisu održali svoja obećanja i i dalje su izolovani, bez liberalizacije viza za zemlje EU, piše u analizi slovenačkog instituta.\nPo IFIMES-u, "Kosovo je u stalnoj političkoj krizi, stvaranje krize je politički koncept i način za opstanak trenutnih političkih struktura na vlasti".\nTaj institut upozorava na visok stepen nepotizma i stagnacije u borbi protiv organizovanog kriminala i korupcije na Kosovu, a ukazuje i na način privatizacije javnog bogatstva Kosova.


Smart IPARD Na IPARD konkurse za traktore, mehanizaciju i izgradnju stiglo 70 prijava – SmartIPARD\nNa IPARD konkurse za traktore, mehanizaciju i izgradnju stiglo 70 prijava\n-Novac iz IPARD fonda dobilo je 111 poljoprivrednika kojima je isplaćeno pet miliona evra. Do sada je odobren 241 projekat, dok je 170 korisnika realizovalo svoju investiciju – nabavilo traktor, ili mehanizaciju i poslalo zahtev za isplatu. Od 24. septembra su u toku i dva javna poziva u okviru Mere jedan – za nabavku traktora, kao i za nabavku mehanizacije i izgradnju. Već je pristiglo 70 novih zahteva, izjavio je ministar poljoprivrede Branislav Nedimović.\nU intervjuu za portal Agrosmart rekao da je u toku obuka zaposlenih za rad na softveru za elektronsku obradu IPARD zahteva kako bi sledeće godine Uprava za agrarna plaćanja prešla na ovaj način rada, i tako stvorila mogućnost za razvoj elektronskog poslovanja.\nOdgovarajući na pitanje koliko je para potrošeno za izgradnju sistema za navodnjavanje iz kredita Fonda za razvoj Abu Dabija i koliko je hektara na taj način pokriveno zalivnim sistemima Nedimović je kazao da je reč o zajmu od 97 miliona dolara, te da je do sada za izvedene radove i usluge stručnog nadzora nad tim radovima isplaćeno 16 miliona dolara.\nDodao je da je planirano da do 2021. godine oko 150.000 hektara bude pod sistemima za navodnjavanje.\nNa pitanje da li se razmišlja o podizanju subvencija za biljnu proizvodnju s obzirom na to da su one daleko niže od onih u zemljama EU i u regionu Nedimović je odgovorio da je, imajući u vidu planirana povećanja podsticaja u drugim sektorima, kao i u oblasti ruralnog razvoja, svaka eventualna promena nivoa podsticaja po površini uslovljena raspoloživim budžetskim sredstvima.\n– Nakon usvajanja budžeta Republike Srbije za 2020. godinu, bliže će biti definisana opredeljena sredstva za poljoprivredu. Podsticaji za biljnu proizvodnju su ove godine povećani 30 odsto u odnosu na prethodne godine, što je značajno uvećanje alokacije sredstava za ovu meru – rekao je ministar.\nNajavio je nove zakone iz oblasti poljoprivrede koji će regulisati, između ostalog, cene poljoprivrednih proizvoda, odrediti ko su profesionalni poljoprivredni proizvođači, referentne cene proizvoda, a izmenama zakona o poljoprivrednom zemljištu prvi put, posle 20 godina, stočari će moći da dobiju zemlju na deset godina.


SDS: Stefanović otišao u Azerbejdžan da bi se izvinio zbog prodaje oružja Jermeniji | Hronika\nPočetna strana > Hronika > SDS: Stefanović otišao u Azerbejdžan da bi se izvinio zbog prodaje oružja Jermeniji\nSocijaldemokratska stranka (SDS) saopštila je danas da ministar unutrašnjih poslova Srbije Nebojša Stefanović nije otputovao u Azerbejdžan da bi razgovarao o saradnji u oblasti bezbednosti, već da bi se izvinio zbog prodaje oružja Jermeniji.\nAzerbejdžanski mediji su objavili da je predsednik Srbije Aleksandar Vučić pozvao predsednika Azerbejdžana Ilhama Alijeva da bi se izvinio što je Srbija izvezla Jermeniji oružje koje je upotrebljeno za napad na Azerbejdžan, kada su stradali i civili, navela je SDS.\nTa partija tvrdi kako je apsurdno što je Vučić poslao u Baku Stefanovića, “koji je bio direktno kao ministar policije i indirektno preko poslova svog pokojnog oca umešan u ilegalnu trgovinu oružjem”.\nVučićev odabir izaslanika deluje više kao izrugivanje, nego kao izvinjenje. Osim ako Vučić nije poslao Stefanovića kao eksperta za vrstu trgovine oružjem za koju se izvinjava, saopštila je SDS.


Italija kažnjava VW sa 5 miliona eura › Made-in-Germany.rs\nZbog dezinformisanja kupaca u vezi sa emisijom izduvnih gasova, nemački proizvođač automobila Folksvagen (VW) kažnjen je i u Italiji, i to sa 5 miliona eura.\nU saopštenju italijanskog regulatora za zaštitu konkurencije navodi se da je nemačka kompanija kažnjena zbog nezakonitih poslovnih praksi, pošto je u 11 miliona svojih dizel automobila širom sveta ugradila softver koji prikazuje lažne rezultate na testovima količina izduvnih gasova, prenosi agencija “Frans pres”.\nIzrečena kazna povezana je sa reklamama Folksvagenovih vozila u Italiji od 2009. godine, u kojima su predstavljani lažni rezultati laboratorijskih testova, dodaje se u saopštenju italijanskih tržišnih regulatora.\nKompanija VW, koja ima 12 svojih brendova, od „audija“, „poršea“, „lamborginija“, do „škode“ i “seata”, u septembru prošle godine je upala u najveću poslovnu krizu do sada, jer je javnost tada saznala da je u 11 miliona vozila ugrađen frizirani softver za detekciju izduvnih gasova.\nFolksvagen je u junu pristao na nagodbu sa američkim vlastima i vlasnicima VW vozila u SAD, po kojoj je u obavezi da isplati odštetu u iznosu od ukupno 14,7 milijardi dolara, podseća francuska novinska agencija.


Digitalni gradovi — projekat za povezivanje britanske i regionalne preduzetničke scene - startit\nDigitalni gradovi — projekat za povezivanje britanske i regionalne preduzetničke scene\nPrijave su otvorene do 30. decembra.\nSanja Vatić - 26. Decembar, 2017.\nBritish Council je objavio poziv za učešće u regionalnom projektu „Digitalni gradovi”. Poziv je namenjen habovima, startapima, malim i srednjim preduzećima sa Zapadnog Balkana, a namera organizatora je da poveže 12 britanskih sa 12 gradova iz regiona.\nFokus je na digitalnim industrijama i razvoju digitalnih tehnologija kako u regionu tako i u Velikoj Britaniji. Kako kažu u saopštenju, program će povezati one koji razvijaju strateške dokumente i politike na nivou gradova, kao i startape, digitalne i kreativne habove i MSP-ove koji rade na projektima digitalizacije gradskih administracija, kreativnih industrija i digitalnog obrazovanja.\nKonkretno, 12 izabranih organizacija biće u mogućnosti da:\nučestvuje u istraživanju potreba digitalnih industrija na Zapadnom Balkanu,\nučestvuje u dva događaja na Zapadnom Balkanu fokusirana na razvijanje kapaciteta organizacija i networking, uz učešće vodećih eksperata iz Velike Britanije i sa Zapadnog Balkana (19.01.2018. godine u Crnoj Gori, i od 21. – 24. februara 2018. godine u Srbiji),\nbude povezano sa sličnim organizacijama iz Velike Britanije, i posete ih u okviru razmene koja će biti realizovana u periodu januar – februar 2018. godine,\nučestvuje na konferenciji i studijskoj poseti u Velikoj Britaniji, sa fokusom na podizanje kapaciteta, u periodu od 16. – 20. februara 2018. godine,\nrazvije zajedničke projekte sa partnerima iz Velike Britanije, uz podršku mentora iz iskusnih habova i MSP-ova, a zatim apliciraju za grantove British Councila namenjene zajedničkim kolaborativnim projektima (januar – mart 2018. godine),\nučestvuje u završnoj konferenciji u Velikoj Britaniji krajem marta 2018. godine i predstave rezultate projektnih aktivnosti koje se tiču podizanja kapaciteta i zajedničkih aktivnosti.\nTroškovi puta, smeštaja i hrane biće pokriveni od strane organizatora.\nOni koji ne budu u top 12, a uđu u uži izbor, dobiće priliku da učestvuju u nekim edukativnim i networking događajima.\nDa bi se prijavili, zainteresovani treba da pošalju e-mail sa popunjenim formularom (koji se nalazi na dnu ove stranice) na adresu alma.hasic@britishcouncil.org. Rok za prijavljivanje je subota, 30. decembar.\nutorak, 26. Decembar, 2017.\nUvod u Sitecore CMS — osnove sistema za upravljanje sadržajem na webu\nPucanje monolitnih aplikacija i potreba za mikroservisima


Zašto Crna Gora ne sme da podigne bodljikavu.. | Skandalozno\nIlegalni prelasci migranata postaju veliki problem za Crnu Goru, pa zvanična Podgorica razmišlja o postavljanju bodljikave žice u delu granice prema Albaniji. Koliko je ta ideja ostvariva?\nAlternativna migrantska ruta koja ide iz Grčke preko Albanije, Crne Gore i Bosne i Hercegovine da bi preko Hrvatske svoje konačno ishodište imala u zemljama Zapadne Evrope, polako postaje glavni tranzitni pravac, ali i ruta za nelegalno prebacivanje i krijumčarenje migranta koji pristižu iz zemalja Bliskog istoka, Azije i Afrike.\nJedna od karika na putu nove migrantske rute je i Crna Gora, a albanski mediji navode da je poslednjih meseci registrovan sve veći broj migranata koji prelaze sa teritorije Albanije u Crnu Goru, pri čemu Tirana odbija da vrati deo migranata koji pređu njenu teritoriju.\nNova ruta se sve više koristi i za krijumčarenje ljudi, pa se, prema pisanju albanskih portala, ture sa migrantima najčešće „organizuju sa lokalnim kriminalcima koji ih kasnije prebacuju u Crnu Goru“. Kako preciziraju albanski mediji, punktovi sa kojih se migranti prebacuju nalaze se u okolini Skadra, a ilegalni prelasci najčešće se organizuju u blizini graničnih prelaza „Božaj“ i „Sukobin“.\nIpak, problem po Crnu Goru nastaje jer albanska strana očigledno još nije spremna da ispoštuje međunarodni Sporazum o readmisiji i time prihvati one migrante koji su sa njene teritorije nelegalno ušli u Crnu Goru, pa je iz Vlade Crne Gore najavljeno da bi ta zemlja na granici sa Albanijom mogla postaviti bodljikavu žicu u slučaju većeg priliva migranata. To je potvrdio načelnik odseka za nadzor državne granice Vojislav Dragović.\n„Imamo nerazumevanje u pogledu vraćanja tih lica, oni se pravdaju često da u pogledu dokumentacije za ta lica, kada ih mi nađemo, ne postoje dokazi da su bili na teritoriji Albanije“, kazao je Dragović za RTCG.\nPomoć Crnoj Gori kako bi ona sprečila krijumčarenje migranata obećala je i mađarska vlada, koja je najavila da će u slučaju ozbiljnije migrantske krize donirati Crnoj Gori spiralnu bodljikavu žicu za pokrivanje 25 kilometara državne granice.\nNovinar Dražen Živković prati ovu temu ocenjuje da su ilegalni prelasci migranata veliki „problem za Crnu Goru, ali i da se o toj temi „veoma malo zna i govori“. U tom smislu, on za Sputnjik ocenjuje da Crna Gora već sada polako postaje „crna rupa Evrope“.\n„Svi znaju da postoje unapred razrađene rute, preko kojih se za određene novčane svote ljudi prebacuju dalje prema Bosni i Hercegovini. Nažalost, Crna Gora je danas crna rupa u Evropi za prebacivanje migranata sa svih strana, i to više nije nikakva tajna“, kaže Živković.\nOn takođe nije previše optimističan ni u pogledu najave šefa granične policije Vojislava Dragovića da postoji mogućnost da se postavljanjem žičanih ograda u delu granice prema Albaniji reši problem ilegalnih migranata. Kako dodaje, teško da će se ta ideja „ikada ostvariti i primeniti u Crnoj Gori“.\n„Ovo iz razloga jer vladajuća garnitura u Crnoj Gori najveći broj glasova na izborima upravo crpi iz albanskog biračkog korpusa, tako da će politički motivi i ovog puta prevladati i gotovo sam siguran da od izgradnje te žičane ograde koju potencira policija nikada neće doći. Pokušaj postavljanja te ograde izazvao bi revolt albanskog stanovništva koje živi u tom pojasu, a to vlast ni po koju cenu neće dozvoliti, jer opstanak na vlasti je ipak važniji od bilo čega“, jasan je Živković.\nPrema viđenju sagovornika Sputnjika, „sva ova priča ljudi iz policije, nažalost, služi u svrhu marketinga i kako bi se bar malo umirila javnost, a problem gurnuo pod tepih“.\nBudite prvi sa komentarom na članku "Zašto Crna Gora ne sme da podigne bodljikavu žicu na granici prema Albaniji"


Završila HR Business Arena 2012 – Žene postaju lideri po zaradi\nZavršila HR Business Arena 2012 – Žene postaju lideri po zaradi – Personal magazin\nFirme u svetu menjaju poslovne modele koje su dosad primenjivale te prolaze kroz proces organizacijskog restrukturiranja. Hoće li primenjeni modeli restrukturiranja doprineti postizanju poslovnih ciljeva, zavisit će jednako o angažmanu…\nFirme u svetu menjaju poslovne modele koje su dosad primenjivale te prolaze kroz proces organizacijskog restrukturiranja. Hoće li primenjeni modeli restrukturiranja doprineti postizanju poslovnih ciljeva, zavisit će jednako o angažmanu menadžmenta kao i o stepenu poverenja zaposlenih u svoj menadžment. Top tema organizacijskog restrukturiranje je naglasak na različitosti kao o jednoj od komponenti velikog broja uspešnih kompanija. Jedan od primjera važnosti različitosti u kompaniji jeste i činjenica da povećanjem participacije žena u upravama kompanija, prihodi višestruko rastu. Samim time žene u biznisu počinju se više percipirati kao strateška i ekonomska prednost za kompanije, a manje kao rodna različitost. HR Business Arena 2013 u organizaciji Infoarena Grupe i Asocijacije HR profesionalaca istakla je ulogu i potencijal HRa da doprinese realizaciji ciljeva kompanije i pokazala da HR može i zna govoriti jezikom biznisa.\nŽene u biznisu bile su glavna tema drugog dana konferencije koje na koje HR stavlja fokus u okviru posticanja organizacijske različitosti. Principal firme A.T. Kearney Melani Seier Larsen naglašava da će u budućnosti biti manje žena dok će one istovremeno postati kvalificiraniji pol što će uticati i na strukturu prihoda žena. U Velikoj Britaniji 2011. godine po prvi puta je zabeženo da su žene postale lideri i u zaradi.\nIpak, još uvek žene u biznisu nisu u dovoljnoj meri zastupljene u biznisu. Čini se potpuno neopravdano. „Prema rezultatima istraživanja objavljenim u McKinsey Reportu provedenog na kompanijama s liste Fortune 500, kompanije koje u svojim upravama imaju žene ostvaruju 56 posto bolje rezultate u odnosu na kompanije u čijim su upravama isključivo muškarci.“ istakla je izvršna direktorka Udruženja menadžera Slovenije Sonja Šmuc.\nTakođer, jedna od delatnosti upravljanja ljudskim resursima koja može značajno doprineti važnosti kompanije i zaposlenih jest i sistem nagrađivanja. U procesu upravljanja učinkom, sistem nagrađivanja je izuzetno važan i doprinosi angažmanu i motivaciji zaposlenih s ciljem povećanja efikasnosti. Često je u sistemu nagrađivanja uključeno i vrednovanje ispunjenja i ličnih i korporativnih ciljeva. „Pri tom su glavna tri aspekta: dobiva li zaposleni povratnu informaciju, je li nagrađen i šta sledi nakon povratne informacije“, ističe HR direktorka Societe Generale Elena Dojranska Slabev.\nU vreme brzog razvoja IT tehnologije, IT sektor ima visokorazvijene alate i može ponuditi vrlo kreativna i efikasna rešenja i podršku HR praktičarima, ali samo ukoliko je jasna HR strategija i ciljevi koji se žele ispuniti. Često se u praksi događa da IT ne razume potrebe i probleme HRa dok istovremeno HR nije u mogućnosti jasno artikulirati svoje potrebe.\nDruštvene mreže ušle su u svaku poru života zaposlenih te jednako tako predstavljaju medij i kanal komunikacije te platformu koju HR praktičari mogu koristiti u svakodnevoj praksi. Hoće li neki poslodavac korištenje društvenih medija dozvoljavati ili zabranjivati, u velikoj meri zavisi o tome koliko menadžment razume društvene mreže. „Naime, svi smo svesni društvenih mreža, ali ih ne razumeju svi. Ne postoji univarzalni savet.“ poručuje docent na Fakultetu tehničkih nauka Univerziteta u Novom Sadu, Danijela Lalić i dodaje „Da, idite na društvene mreže, ali idite spremni.“\nIskustvo je pokazalo da društvene medije nećemo moći zaobići jer je velik deo naših zaposlenika, a naročito budućih, integralni dio zajednice korisnika društvenih medija. Način na koji se kompanije suočavaju s tom činjenicom uticaće i na poslovne rezultate same organizacije.\nIskustva iznešena na konferenciji identifikovala su područja upravljanja ljudskim resursima u kojima veliku podršku mogu dati drugi sektori u kompaniji, kao IT, odnosi sa javnošću pa i sam menadžment koji svojim angažmanom, iskustvom i alatima mogu doprineti realizaciji poslovnih ciljeva.\nZavršila HR Business Arena 2012 – Žene postaju lideri po zaradi was last modified: April 10th, 2013 by Redakcija\nHRHR Business Arena 2012ljudski reursi\nOtvoren 2. Sajam obnovljivih izvora energije na Novosadskom sajmu


Ustalo i Vranje: Više od 2.000 ljudi u odbrani svetinja u Crnoj Gori /video/ - 10.01.2020, Sputnik Srbija\nUstalo i Vranje: Više od 2.000 ljudi u odbrani svetinja u Crnoj Gori /video/\nGrađani Vranja pružili su večeras podršku svojoj braći u Crnoj Gori povodom usvajanja spornog Zakona o slobodi veroispovesti. Više od 2.500 Vranjanaca je nakon... 10.01.2020, Sputnik Srbija\nvesti, vranje, crna gora\n21:37 10.01.2020 (Osveženo: 21:40 10.01.2020)\n© Foto : Dejan AntićProtest Ne damo svetinje u Vranju.\n© Foto : Dejan Antić\nGrađani Vranja pružili su večeras podršku svojoj braći u Crnoj Gori povodom usvajanja spornog Zakona o slobodi veroispovesti. Više od 2.500 Vranjanaca je nakon molebana, noseći ikone i zastave, krenulo u protestnu šetnju.\nMolitvenu šetnju predvodio je episkop vranjanski Pahomije, a njega su sledili monasi i sveštenici Eparhije vranjanske, kao i mnogobrojni građani.\nOni su nosili ikone svetaca, crkvene barjake, zastave, transparente podrške i pevali su pesme.


Birmingemu oduzeto 9 bodova - Sportske novosti\nNaslovna Fudbal Novosti Fudbal Birmingemu oduzeto 9 bodova\nBirmingemu oduzeto 9 bodova\nKako prenosi renomirana medijska kuća BBC, Uprava engleske fudbalske lige (EFL) odlučila je da oduzme 9 boda ekipi Birmingema zbog kršenja pravila o održivosti i profitabilnosti. Odluku je donela nezavisna disciplinska komisija, a kao razlog je činjenica da je tim kupovinom Kristijana Pedersena za 2 milona funti prekoračio dozvoljeni budžet – prema pravilima EFL u trogodišnjem periodu nišu prihvatljivi gubitci koji prelaze sumu od 13 miliona funti.\nBirmingem je sada 18. na tabeli i ima 41 umesto 50 (kada je bio 13. na tabeli) i samo 5 boda više od Roterdama, koji je u zoni ispadanja u Ligu One – treći rang takmičenja u Engleskoj. U narednom kolu će narednog vikenda Birmingem gostovati ekipi WBA koja se bori za povratak u elitu.\nPrethodni tekstSudeći po tradiciji, treba da očekujemo još jednu goleadu!\nSledeći tekstMasters Majami: Predlozi za klađenje (Petak)


Vesti online / Vesti / Hronika / Uhapšen bivši direktor Gradske čistoće\nOsumnjičeni su da su oštetili državu za 169 miliona dinara i od tog novca 63 miliona pribavili preduzeću "Blok", javili su beogradski mediji.\nUhapšen je i direktor "Bloka" Dušan Mandrapa, zaposleni u Gradskoj čistoći Bojan Anđelković, i Mirjana Ivanović, kao i radnik firme "Blagojevica" Živko Radojičić, preneli su mediji.\nU Ministarstvu unutrašnjih poslova agenciji Beta nisu mogli da potvrde ovu informaciju.\nDemokratska stranka saopštila je da hapšenje Stamenkovića nastavak političkog obračuna sa DS. Ta stranka navodi da je neprihvatljivo hapšenje čoveka koji je uspešno vodio dva gradska preduzeća i o čijem su poslovanju pozitivno mišljenje dale i interna i nezavisna revizorska institucija.\n"Demokratska stranka zahteva od nadležnih da se Aleksandru Stamenkoviću i ostalim zadržanim licima omogući da se brane sa slobode i da u fer postupku koji se neće voditi kroz medije dokažu svoju nevinost", dodaje se u saopštenju.\nHRONIKA Uhapšen bivši direktor Vojne ustanove Morović


U POLITEHNIČKOJ ŠKOLI U BEOGRADU SKANDAL: Đaci na profesora sručili kofu izmeta! - B a l k a n o i d\nHome » »Unlabelled » U POLITEHNIČKOJ ŠKOLI U BEOGRADU SKANDAL: Đaci na profesora sručili kofu izmeta!\nU POLITEHNIČKOJ ŠKOLI U BEOGRADU SKANDAL: Đaci na profesora sručili kofu izmeta!\nDok je profesor Božidar Vidaković pre dva dana palio automobil na parkingu, nekoliko učenika mu je kroz prozor na glavu izručilo kantu punu izmeta, izjavila za Kurir majka jednog školarca\nDirektor Milovanović ne veruje da su učenici umešani\nBEOGRAD - Da nije žalosno, bilo bi smešno!\nOvo je za Kurir ispričala majka jednog učenika srednje Politehničke škole, čije je dete čulo šta se dogodilo u školi pre dva dana. Profesor Vidaković u ovoj školi predaje Otpornost materijala, ali je i zamenik direktora Dušana Milovanovića. Kad smo otišli u školu, niko od učenika nije znao pravi razlog zbog čega je neko odlučio da profesora polije fekalijama, ali kažu da ima onih koji nisu zadovoljni ocenama iz njegovog predmeta.\n- Tačno je da su na profesora izručili fekalije, ne znam ko je to uradio, ali je zaista strašno. Možda mu je neko zamerio neku ocenu, mada ne znam... Takođe sam čula da se sve to odigralo na parkingu škole. Grupa mladića mu je kucala na prozor, a onda su kofu sa izmetom izručili na njega. Dolazila je i policija da interveniše, ali ne znam šta se dalje događalo - kaže P. M., učenica trećeg razreda.\nPozvali smo profesora Božidara Vidakovića da nam prokomentariše celu situaciju, ali nije želeo da priča na ovu temu.\n- Molim vas, neću da komentarišem ništa o tome. Vi ne smete da pišete i ne smete da pominjete moje ime. Neću da dajem nikakve izjave za tabloid, a ako budete nešto napisali, tužiću vas - rekao je Božidar Vidaković, nakon čega nam je spustio slušalicu.Nadležni iz MUP saopštili su da su izveštaj o ovom događaju prosledili tužilaštvu.\nIspred ove škole dogodio se dosad nezabeležen incident\nDirektor: Policija radi svoje!


Objavljeni dijelovi optužnice protiv Tačija i Veseljija - Vijesti365\nHome›Regija›Objavljeni dijelovi optužnice protiv Tačija i Veseljija\nOvo piše između opstalog u optužnici protiv Hašima Tačija i Kadrija Veseljija koji su svojevremeno bili viskokorangirani funkcioneri ove organizacije.\nU tekstu optužnice koji je postao javan, navodi se da su njihove žrtve bili oni za koje se smatralo da ne podržavaju OVK i kasnije privremenu vladu Kosova – Srbi, Romi i Aškalije, katolici, oni i oni za koje se vjerovalo da sarađuju sa srpskim vlastima ili da komuniciraju sa Srbima, Albanci koji su podržavali Demokratski savez Kosova (DSK) ili bili povezani sa tom strankom, kao i sa drugim strankama za koje se smatralo da su protiv OVK, piše Blic.\nDijelovi optužnice i dalje su zatamljeni, ali se iz onoga što se može vidjeti terete da su zatvaranje, mučenje, ubistvo, prisilne nestanke i progone, činili od marta 1998. do septembra 1999. godine.\nTako su Tači i Veselji, u terorističkoj OVK devedesetih komandanti “Zmija” i “Ljulji”, a poslije rata visoki funkcioneri takozvane “države Kosovo” i relevantni pregovarači za svjetske zvaničnike, zajedno sa svojim saradnicima, završili na optuženičkoj klupi Specijalnog suda.\nU dokumentu suda se navodi da su u julu 1998. godine napadnuti Srbi u Orhovcu i okolnim selima, kidnapovani i prebačeni u bivšu policijsku stanicu u Mališevu, a da su optuženi bili prisutni u blizini, a Krasnići je čak i bio u prostoriji sa otetim ljudima.\nONLINE NASTAVA ILI ISLEĐIVANJE: U školi u BiH učenici morali da drže ruke na potiljku tokom ispitivanja


Kako je saopšteno iz NSRS, generalni sekretar parlamenta Srpske Nebojša Zgonjanin je dopisom od 25.10.2019. godine obavestio Službu voznog parka Narodne skupštine o obaveštenju MUP-a Republike Srpske u kojem su definisani uslovi i način korištenja svetlosne signalizacije na motornim vozilima tzv “treptači” uz izričitu napomenu da su “dužni da se u svom radu istih strogo pridržavaju”, piše Srpskainfo.\n– U dopisu MUP-a Republike Srpske jasno je navedeno da samo vozila, koja se smatraju vozilima pod pratnjom, mogu koristiti svetlosnu signalizaciju. Jedino takvo vozilo u Narodnoj skupštini je vozilo predsednika parlamenta. Želimo da istaknemo da, kada je reč o službenim vozilima parlamenta Srpske, ni za jedno od vozila Narodna skupština nije kupila svetlosnu signalizaciju tzv. “treptače”, a njihova upotreba, nakon zvaničnog dopisa MUP-a i upozorenja generalnog sekretara, je samoinicijativna i neovlaštena – navodi se u saopštenju iz NSRS.\nPAŽLJIVO VOZITE Na auto-putu gusta magla, a svetlosna signalizacija NE RADI (FOTO)


Kukan o napretku Srbije: Brže u otvaranje poglavlja, ali bez prečice - European Western Balkans\nKukan o napretku Srbije: Brže u otvaranje poglavlja, ali bez prečice\nAutor EWB 16. 04. 2018. 16. 04. 2018.\nEduard Kukan; Foto: Evropska unija\nBRISEL – Srbija će “dobiti podršku za još brže otvaranje i zatvaranje pristupnih poglavlja, ali uz ispunjavanje svih kriterijuma i bez ikakvih prečica”, rekao je Eduard Kukan, član Spoljnopolitičkog odbora Evropskog parlamenta uoči sutrašnjeg objavljivanja Izveštaja EK o napretku Srbije i drugih zemalja kandidata.\nEvropska komisija je još prošle godine dodelila pohvalnu etiketu „lidera” u procesu evrointegracija Srbiji i Crnoj Gori, jedinim zemljama sa Zapadnog Balkana koje su uključene u pristupne pregovore s EU.\n„Jasno je da će ove zemlje dobiti podršku za još brže otvaranje i zatvaranje pristupnih poglavlja, ali uz ispunjavanje svih kriterijuma i bez ikakvih prečica”, kazao je Kukan, inače dugogodišnji predsednik Odbora za saradnju sa Zapadnim Balkanom.\nDW navodi da je takođe jasno da će se jedan od najvažnjih, ako ne i najvažniji deo izveštaja Evropske komsije o Srbiji odnositi na proces normalizacije odnosa sa Kosovom.\nNavodi se da je, iako iz Evropske službe za spoljne poslove poručuju da u tom procesu ima napretka, očigledan i zastoj kada je reč o implemetaciji već postignutih dogovora, ali i ukupnoj normalizaciji odnosa dve strane.\nDW navodi da će Evropska komisija i u ovom izveštaju podsetiti Srbiju da njen napredak na EU putu zavisi kako od reformi u zemlji tako i od normalizacije odnosa sa Kosovom i primene svih postignutih sporazuma, na prvom mestu sporazuma o eneregetici.\nPrema DW, u Briselu svakako primećuju da varnice koje i dalje, svako malo, izbijaju između Beograda i Priština predstavljaju pretnju za stabilnost čitavog regiona i krše jedan od osnovnih zahteva EU u procesu proširenja, a to su dobrosusedski odnosi i rešavanje bilateralnih sporova.\nNavodi se, da se i pored dobrih ocena koje je dobijala za svoju ekonomsku reformu i pozitivnu ulogu u regionalnim odnosima, Srbija i ovoga puta suočava sa kritikama kad su u pitanju reforme u oblasti pravosuđa, borbe protv korupcije i organizovanog kriminala i slobode izražavanja.\nDW navodi da su sve to bolne tačke čitavog regiona i to od samog početka evrointegracionog procesa regiona.\n“Postoji stagnacija ili čak nazadovanje demokratije u regionu. Razlikuje se od zemlje do zemlje ali opšte stanje nije dobro. Vladavina prava, transprentnost u javnim poslovima, saradnja civilnog društva i državnih institucija – sve se to mora poboljšati. A sloboda medija i tretiranje medija od strane vlasti predstavljaju jedan od najznačajnijih problema na Zapadnom Balkanu”, naveo je Kukan.\nPrema rečima Kukana, ni Kosovo ne bi trebalo da se u ovogodišnjem izveštaju nada pozitivnom stavu Evropske komisije.\nDW navodi se da je normalizacija odnosa sa Srbijom u stagnaciji uz povremene eskalacije i tenzije sa obe strane, a da Evropska komisija od prištinskih vlasti traži da se više angažuju u dijalogu sa Beogradom i primene sve postignute sporazume na prvom mestu sporazum o formiranju Zajednice srpskih opština.\n“Smatram da ovaj izveštaj neće doneti mnogo ohrabrenja za Kosovo jer su mogli mnogo više da urade. Koliko im je samo vremena trebalo da u Parlamentu glasaju za demarkaciju granice sa Crnom Gorom? To je dokaz da stvari na Kosovu ne funkcionišu kako bi trebalo. Očekujem dosta oštrih preporuka u izveštaju o tome kako i šta da poprave na svom daljem evropskom putu”, ocenio je Kukan.\nOn je takođe “apelovao na Evropski savet da objektivno vrednuje rezultate koje su Albanija i Makedonija postigle na evropskom putu”, dok je “vrlo zabrinut zbog stagnacije ili čak nazadovanja BiH ka punoj demokratiji”.\nPrema uvidu koji je DW imao, u ovogodišnjem izveštaju navodi se da bi Albanija i Makedonija trebalo da dobiju preporuke za otvaranje pristupnih pregovora. Kukan je ocenio da su obe zemlje u godini za nama objektivno napravile značajan napredak na EU putu.\n“Albanija je napravila dubinsku reformu pravosuđa koja kad se jednom primeni biće daleko najvažnija reforma sprovedena među zemljama u procesu proširenja, a rekao bih čak i ozbiljnija nego što je to slučaj u nekim zemljama članicama EU”, objasnio je Kukan.\nDW podseća da je Makedonija zemlja koja najduže čeka na otvaranje pristupnih pregovora, pošto je 2005. godine dobila status zemlje kandidata, a preporuku Evropske komisije za otvaranje pristupnih pregovora dobijala je već dva puta 2009. i 2012. godine. Oba puta preporuka nije dobila neophodnu podršku zemlja članica EU, na prvom mestu zbog otvorenog pitanja imena zemlje kome se protivi Grčka.\nPrema DW, Makedonija je nakon poslednjih izbora imala dramatičan period smene stare i dolaska nove vlade, a ocena Evropske komisije jeste da je zemlja “prevazišla političku krizu” i pokazala „jasnu političku volju za napredak”.\nKukan se složio sa stavom da je Makedonija vidno napredovala u poslednjih godinu dana i dodao da sadašnji premijer Zoran Zaev sprovodi dinamičnu spoljnu politiku i pokušava da reši sva otvorena pitanja.\n“Često se dešava da zemlje članice svoje pozicije zasnivaju ne na rezultatima koje neka zemlja postiže u procesu evrointegracija, već na političkim i bilateralnim pitanjima. Apelovao bih na Savet da objektivno vrednuje rezulatate koje su Albanija i Makednija postigle na svom evropskom putu”, poručio je Kukan.\nDW navodi da je Bosna i Hercegovina zemlja koja u regionu ima najdužu „tradiciju” loših ocena i izveštaja Evropske komisije.\n“Vrlo sam zabrinut jer ni ove godine izveštaj neće biti mnogo drukčiji od ranijih jer nije mnogo napretka ostvareno u prethodnih godinu dana u BiH. Napredak ka punoj demokratiji i vladavini prava u BiH u najboljm slučaju staginira ili je čak u nazadovanju. U BiH nema opipljivog napretka”, ocenio je Kukan.\nDW navodi da Evropska komisija (i ove godine) posebno upozorava BiH na socijalnoekonomske reforme, jačanje vladavina prava, reforma javne uprave kao i hitno usvajanje izbornog zakona i adekvatno funkcionisanje Mehanizma koordinacije. U Briselu kao pozitivan pomak u BiH vide činjenicu da je zemlja predala odgovore na Upitnik Evropskoj komisiji, ali se i kaže da to i dalje ne govori o konkretnim pomacima u različitim oblastima koje BiH mora da reformiše ako želi da postane deo evropske porodice.\nAlbanijaBosna i HercegovinaCrna GoraDijalog Beograda i PrištineEduard KukanIzveštaj EK 2017KosovoMakedonijaSrbijaZapadni Balkan\nMogerini: Zapadni Balkan strateški region za Evropu\nBorisov pozvao Beograd i Prištinu na dijalog\nSamit u Draču: Jačanje regionalne saradnje\nEWB 26. 08. 2017. 28. 08. 2017.\nKocijančič: Mogerini nije napustila sastanak SSP\nEWB 17. 11. 2017. 19. 11. 2017.\nKocijas: Francuska i Holandija protiv početka pregovora Makedonije i Albanije\nEWB 24. 06. 2018. 25. 06. 2018.


Danivizard | Regionalne\nOmladinska zadruga "DANIVIZARD" osnovana je 2010. godine sa primarnim ciljem da omogući njenim članovima da na organizovan način, za potrebe poslodavca obavljaju privremeno - povremene i druge poslove. U Omladinskoj zadruzi "DANIVIZARD" ne postoji samo mogućnost da nađete odgovarajući posao, već smo tu da saslušamo i pomognemo.\nDugogodišnje iskustvo, profesionalni i odgovorni rad, kao i stalno usavršavanje izgradilo je uspešnu sliku o našoj zadruzi. Rukovodstvo zadruge kao i svi zaposleni su sa dugogodišnjim iskustvom u oblasti zapošljavanja,posebno u omladinskom zadrugarstvu ,takođe svi zaposleni poseduju licencu za rad u zapošljavanju, izdatu od ministarstva ekonomije i regionalnog razvoja. Ponuda poslova se svakodnevno menja, imamo zahteve za sve profile radnika.\nPosetite nas, jer ukoliko želite zaposlenje, možete brzo i lako doći do posla. Pažljivim odabirom omladinaca spremnih da odgovore svim izazovima i radnim zadacima, ostvarujemo uspešnu saradnju sa velikim brojem poslovnih partnera, garantujući kvalitet i pouzdanost.\nNaša preporuka su mladi, ambiciozni ljudi kojima smo pružili mogućnost da pronađu adekvatan posao shodno svojim sposobnostima i u skladu sa svojim obrazovanjem. Iskoristite velike mogućnosti i kadrovski potencijal zadruge da sebi obezbedite dobre saradnike.\nKod nas možete videti ponudu za angažovanje članova koji u potpunosti ispunjavaju uslove za kvalitetno i ažurno obavljanje različitih privremeno - povremenih i sezonskih poslova definisanih od strane potencijalnog Poslodavca, kao što su:\nPuno ime: Omladinska zadruga Danivizard\nAdresa: Hala Aleksandar Nikolić (Ledena dvorana) - Čarli Čaplina 39 11000 Beograd


Biciklom na posao - kilogrami dole\nInteresantno je što prema studiji objavljenoj u časopisu British Medical Journal korišćenje javnog prevoza ima isti efekat.\nVećina ljudi koji voze bicikl do posla ovo već znaju ali je uvek dobro na svojoj strani imati i nauku. Naoružani ovim dokazom, stručnjaci će sada još glasnije pozivati ljude da ostave kola kod kuće i nađu aktivnije načine prevoza – kao što je vožnja bicikla, piše Road.cc.\nRezultati su pokazali da muškarci koji koriste javni prevoz ili su aktivni u delu puta do posla imaju indeks telesne mase (težina ÷ visina) niži za 1,10 i 0,97 poena od onih koji voze.\nKod žena koje koriste javni prevoz indeks telesne mase je bio niži za 0,72, a kod onih koje su aktivne na putu do posla za 0,87 poena u odnosu na one koje do posla koriste privatan prevoz.\nŠto se tiče uticaja aktivnog prevoza na procenat masti u organizmu, ovaj izveštaj pokazuje da su rezultati „slični po obimu, značaju i pravcu uticaja“ onima koji su uočeni kod promene indeksa telesne mase.\nJedan od istraživača, dr Elen Flint (Ellen Flint) sa LSHTM-a, ističe da je dokazano da je aktivno putovanje do posla uspešnije u borbi protiv gojaznosti od dijeta i ciljanih vežbi.\nMeđu ostalim istraživačima na ovom projektu su profesor javnog zdravlja Stiv Kamins (Steve Cummins), takođe sa LSHTM-a, i profesor studija životnih ciklusa na UCL, Amanda Seker (Amanda Sacker).\nU razgovoru o potencijalnim prednostima prelaska sa vožnje kola na druge vidove prevoza za stanovnike Velike Britanije, dr Flint navodi sledeće: „S obzirom da su kola glavno prevozno sredstvo u Britaniji, kada bismo uspeli da navedemo ljude da masovno pređu sa privatnog prevoza na javni ili aktivne načine prevoza, postoji ogroman potencijal da veliki deo populacije oseti prednosti po zdravlje u odnosu na prekomernu telesnu težinu i gojaznost.“\nPostoje razne teorije koje stručnjaci predlažu kako bi se podstakla vožnja bicikla do posla u cilju poboljšanja zdravlja. Jedna od najpopularnijih je unapređenje putne infrastrukture u cilju bezbednije vožnje bicikla.\nProšlog meseca je pisano o studiji koja je pokazala da ljudi koji žive blizu biciklističkih staza vežbaju ukupno 45 minuta više nedeljno.\n„Ove prednosti dodatno podržava činjenica da korišćenje javnog prevoza podrazumeva hodanje ili vožnju bicikla do mesta polaska, čime se povećava neplanirana fizička akitvnost“, stoji u članku.\nOni ističu da su zdravstveni radnici dodatno motivisani da savetuju pacijentima da „ostave kola kod kuće“. „Time će se ne samo za kratko vreme poboljšati zdravlje pacijenata, već i smanjiti verovatnoća od pojave štetnih klimatskih promena u daljoj budućnosti.“ (Izvor: b92.net)\nK: Dijete i višak kilograma, Rad na sebi, Unapređenje Zdravlja\nO: detoksikacija, detox, dijeta, dijetalna hrana, kako izgubiti visak kilograma, kako skinuti kilograme, kilogrami, posao, Sport, visak kilograma, zdravlje\nPrethodni članak: Magične šljive – znate li šta imate u voćnjaku\nSledeći članak: Banana mafini


Izbijanje koronavirusa: Da li je EU ostavila Zapadni Balkan na cjedilu? – Bankar.me\nIzbijanje koronavirusa: Da li je EU ostavila Zapadni Balkan na cjedilu?\nMarch 19, 2020 EVROPA, SVE VIJESTI Leave a comment\nIzbijanjem pandemije COVID-19 na testu se našlo mnogo toga: ne samo zdravstveni sistemi, politička i društvena organizovanost i odgovornost, već i suštinska pitanja solidarnosti i povjerenja u Evropi, piše DeutscheWelle.\nU situaciji gde se sama Evropska unija bori da se organizuje i suprotstavi širenju korona-virusa, zemlje Zapadnog Balkana, kao i neke zemlje-članice, kažu da se osjećaju prepuštene same sebi – i to u najtežim, vanrednim, okolnostima.\nPored mnogih mjera preduzetih u cilju suočavanja sa pandemijom i zaštite sopstvenih zdravstvenih sistema, Evropska unija je od 15. marta uvela restrikcije izvoza zaštitne medicinske opreme. Tako je oprema koju su Njemačka i Francuska prve jednostrano blokirale za izvoz, sada na nivou EU zaustavljena za sve treće zemlje.\nU Srbiji ovo čitaju kao dokaz da je evropska solidarnost samo prazno obećanje i vjerovanje. „Evropska solidnost ne postoji. To je bajka na papiru“, poručio je predsjednik Srbije.\nPrethodno je Aleksandar Vučić najavio da je dobio obećanja od Njemačke da će Srbiji isporučiti dodatne respiratore. Oni nisu stigli, kao ni odgovor na zahtjev Srbije da se kroz evropski Mehanizam civilne zaštite nabave zaštitne maske.\nKritike na račun evropske solidnosti stigle su i iz Italije, zemlje koja je najteže pogođena epidemijom COVID-19. Ambasador Italije u EU, Mauricio Masari, naglašava da nijedna zemlja-članica nije odgovorila na poziv Rima da im se, preko EU-mehanizma uputi pomoć u medicinskoj opremi. „Samo nam je Kina odgovorila. U svakom slučaju, ovo nije dobar znak evropske solidarnosti“, poručio je Masari.\nNa komentare sa Zapadnog Balkana da ih je Evropska unija „ostavila na cjedilu“, u Briselu odgovaraju da je u ovim teškim vremenima potrebna solidarnost i da nije vrijeme za „polemičke ili neutemeljene optužbe“. Ukazuje se da pandemija predstavlja „neviđenu globalnu krizu“ i ozbiljnu „vanrednu situaciju“ za javno zdravlje građana, društva i ekonomija.\n„Desetine hiljada ljudi je zaraženo, a hiljade su umrle samo u EU. Broj zaraza na Zapadnom Balkanu je u porastu. Evropska komisija i Evropski centar za prevenciju i kontrolu bolesti (ECDC) pažljivo prate razvoj COVID-19 na Zapadnom Balkanu, a naše delegacije EU su u bliskom kontaktu s nadležnim vlastima“, kaže portparolka Evropske komisije, Ana Pisonero.\nU Evropskoj komisiji dodaju da razmatraju kako da najbolje pruže podršku regionu u ublažavanju društveno-ekonomskog uticaja pandemije. „To uključuje i sagledavanje mogućnosti preusmjeravanja finansiranja iz pretpristupnih fondova (IPA) i fleksibilnosti u pravilima o državnoj pomoći“, kaže Pisonero.\nU ovom trenutku, u Evropskoj uniji se po ubrzanoj proceduri radi i na promjeni regulative kako bi Fond solidarnosti EU, kome imaju pristup i zemlje koje se u procesu pristupanja, svoje ingerencije mogao da proširi na pomoć u vanrednim situacijama u javnom zdravstvu. Taj fond je, inače, prvobitno osnovan kako bi pomogao zemljama-članicama i zemljama u pristupnim pregovorima da se izbore s posljedicama prirodnih katastrofa, kao što su poplave, požari, suše i zemljotresi.\nU cilju bolje koordinacije sa zemljama Zapadnog Balkana u trenutnoj krizi, komesar za proširenje, Oliver Varheji, održao je i video-konferenciju s premijerima zemlja regiona. „Pomoći ćemo našim partnerima u medicinskoj opremi koliko god nam mogućnosti dozvoljavaju“, naveo je Varheji.\nAli te mogućnosti Evropske unije o ovom trenutku su male. Čini se da je EU ne baš najspremnije dočekala širenje pandemije COVID-19. U prilog tome govori i činjenica da Brisel ima problem da reguliše snadbijevanje medicinskom opremom unutar samih država-članica i da tek sada, u jeku zaraze i vanrednih stanja, raspisuje tendere za zajedničku nabavku zaštitnih maski, respiratora i laboratorijske opreme.\nU Evropskoj komisiji kažu da razgovaraju s Njemačkom i Francuskom u cilju revidiranja njihovih odluka o zabrani izvoza medicinske opreme. „Moramo osigurati da svi pacijenti i oni kojima je to najpotrebnije budu snadbjeveni odgovarajućom medicinskom opremom i to ne samo u pojedinačnim zemljama-članicama, već širom Evropske unije“, upozoravaju iz Komisije.\nIstovremeno, dodaje se da se od Njemačke očekuje da „ispuni obećanje“ i isporuči milion zaštitnih maski Italiji, kao i da njemačke kompanije koje proizvode ili potražuju medicinsku opremu treba da učestvuju u zajedničkim evropskim tenderima.\nI dok se Brisel bori da reguliše unutrašnju vanrednu situaciju i dođe do zajedničkog evropskog pristupa 27 država-članica, Peking je Italiji, Belgiji, Srbiji i Sjevernoj Makedoniji već izašao u susret šaljući im timove ljekara i medicinsku opremu.\nEvropska komisija kaže da pozdravljaju svaki vid „pomoći i solidarnosti“, kako Kine sa Evropom, tako i unutar Evrope. Istovremeno, upozorava se i na veliki broj dezinformacija koje, kako navode u Briselu, zlonamjerno koriste trenutne vanredne okolnosti u cilju propagande protiv Evropske unije.\nPrevious ‘Britanski BDP pada 15 posto, u SAD-u 10 posto kompnija ide u bankrot’\nSljedeći Italijanske kompanije bi mogle izgubiti 650 milijardi eura


Apel za vakcinaciju, da se smanji pritisak na zdravstvo pred zimu - Virus korona - BiH\nFoto: Srna | Apel za vakcinaciju, da se smanji pritisak na zdravstvo pred zimu\nSrna 12.11.2021 11:35\nOna je istakla da je vakcinisanje jedini način da se prevaziđe ovaj problem, te naglasila da se, ukoliko bude još veći priliv građana, neće moći adekvatno odgovoriti na novonastalu situaciju.\nTodorovićeva je rekla Srni da je Dom zdravlja Banjaluka od marta do sada dao 90.600 doza vakcina proitiv virusa korona, te da je do sada na području grada vakcinisano oko 36 odsto lica starijih od 18 godina.\n"Sa obje doze vakcinisano je 44.000 građana, a u kućnim uslovima putem mobilnog tima dato je oko 450 vakcina protiv virusa korona", dodala je Todorovićeva.\nTodorovićeva, koja je primila treću dozu vakcine protiv virusa korona, rekla je da se danas nastavlja sa vakcinacijom trećom dozom zdravstvenih radnika Doma zdravlja Banjaluka.\nOna je rekla da je danas ukupno na treću vakcinu naručeno 207 zdravstvenih radnika banjalučkog Doma zdravlja, te da će većina njih vakcinu primiti na vakcinalnom punktu u naselju Petrićevac, a neki u svojim ambulantama porodične medicine.\nTodorovićeva kaže da su do sada treću dozu primila 272 radnika.\nOna je rekla da razmak između druge i treće doze vakcine protiv virusa korona, zavisi od proizvođača.\n"Institut nam je dao određene smjernice. Nakon pet mjeseci se može primiti treća doza, za fajzera je taj razmak šest mjeseci, dok za kineskog proizvođača taj razmak može biti i četiri mjeseca", dodala je ona.\nOna je istakla da se pune kapaciteti u Univerzitetskom kliničkom centru Republike Srpske i da je sa današnjim danom 259 pacijenata smješteno na bolničko liječenje u ovoj zdravstvenoj ustanovi, od kojih je 38 na respiratoru, jedan pacijent je na vještačkim plućima, a 105 na kiseoničkoj terapiji.\nTodorovićeva je rekla da je klinička slika pacijenata koji se nalaze na UKC-u, a koji nisu vakcinisani vakcinom protiv virusa korona znatno teža u odnosu na kliničku sliku pacijenata koji su vakcinisani.


Predsednik Buš okončao turneju koja nije rezultirala značajnijim pomacima\nPredsednik Buš okončao turneju po Bliskom istoku, koja nije rezultirala značajnijim pomacima ka demokratiji i pomirenju arapskog sveta i Izraela. Predsednik Buš okončao je turneju po Bliskom istoku, tokom koje je izrazio zabrinutost zbog namera Irana, pozvao na sprovođenje demokratskih reformi u regionu i zatražio veći napredak u postizanju mirovnog sporazuma Izraela i Palestinaca. Pojedini analitičari međuim ističu da američki predsednik nije mnogo postigao kod arapskih domaćina u vezi sa tim pitanjima.\nPredsednik Buš počeo je osmodnevni obilazak zemalja Bliskog istoka posetom Izraelu-gde je pokušao da oživi izraelsko-palestinski mirovni proces, koji je ponovo pokrenut u Anapolisu prošle godine. Na kraju posete Egiptu, gde je razgovarao sa predsednikom te zemlje Hosnijem Mubarakom, Buš je bio optimističan u vezi sa mogućim mirovnim sporazumom.\n“Izraelski i palestinski lideri posvećeni su rešenju koje predviđa dve države. Znam da su i zemlje u okruženju spremne da pomognu-istakao je Buš tom prilikom.”\nAmerički predsednik je tokom turneje takođe pozvao na sprovođenje demokratskih reformi u zemljama gde vladaju monarhije i drugi oblici autokratskih sistema. Stručnjak za bliskoistočna pitanja u američkom institutu za mir Skot Lasenski smatra da je ideju o demokratskim reformama teško primeniti u tom delu sveta.\nIzazov za predsednika i administraciju je kako ubediti arapske lidere i narod u regionu da ne moraju postizati kompromis na uštrb stabilnosti i bezbednosti kako bi sproveli unutrašnje reforme-smatra Skot Lasenski.\nTokom govora u prestonici Ujedinjenih Arapskih Emirata, koji se smatra vrhuncem njegove turneje, predsednik Buš naglasio je i potrebu održavanja slobodnih izbora u regionu. Daniel Pletka, iz konzervativnog američkog instituta za preduzetnišvo, kaže da o ozbiljnosti Bušove poruke o demokratiji govori činjenica da ju je američki predsednik uputio iz države koja nije slobodna.\n“Mislim da je predsednik pogrešio kada je uputio tu poruku iz Ujedinjenih Arapskih Emirata, koja se ni na Bliskom istoku ne smatra demokratskom državom. Mogao je to uraditi u Izraelu ili otići u Irak. Ali nije i mislim da je to velika greška.”\nCilj posete predsednika Buša bio je i da upozori na iranske nuklearne i regionalne ambicije, posebno kada se uzme u obzir incident američkih vojnih brodova i iranskih patrolnih čamaca u Persijskom zalivu.\n“Iranske akcije prete da ugroze bezbednost zemalja širom sveta. Sjedinjene Države zato jačaju bezbednosne veze sa prijateljima u zalivu i pokušavaju da dobiju podršku iz prijateljskih zemalja širom sveta kako bi se suprostavile toj pretnji prije nego što bude kasno”\nBušova namera je bila da dobije arapsku podršku za pritisak na Iran. Ostalo je međutim nejasno da li je američki predsednik uspeo u toj nameri, iako su i arapski lideri izrazili zabrinutost zbog aktivnosti Teherana. Oni su van očiju javnosti jasno stavili do znanja da strahuju od Iranaca, ali očekuju od Sjedinjenih Država da se suprostave Teheranu, jer to nikada ne bi sami uradili-kaže Daniel Pletka, ističući da arapski lideri moraju naći način kako da reše problem sa Iranom.\nPredsednik Buš nije imao velikih očekivanja od bliskoistočne turneje. I ništa iznenađujuće se nije dogodilo tokom najduže Bušove posete Bliskom istoku.


''Orlovi'': ''Žao nam je, očekivali smo više...'' - Sportske.net\nKapiten rukometne reprezentacije Srbije Momir Ilić izjavio je danas u Saragosi da njegova ekipa nije ispunila cilj na Svetskom prvenstvu, a da je odlučujući momenat bio poraz od Slovenije u grupnoj fazi takmičenja.\nSrbija je u ponedeljak izgubila od Španije sa 20:31 (12:20) u osmini finala na Svetskom prvenstvu.\n"Jednostavno nismo ispunili cilj. Naš cilj je bio mnogo viši. Veliki poraz smo pretrpeli u utakmici sa Slovenijom. To je bila veoma važna utakmica za nas. Tu utakmicu smo nažalost prokockali i sami sebi otežali put. Danas smo pokušali, ali videli ste šta se dogodilo", rekao je Ilić novinarima posle meča.\nNenad Vučković ocenio je da je sada "teško pričati".\n"Jako mi je žao zbog svega ovoga. Imali smo želju, naročito mi stariji igrači. Želeli smo da pomognemo ovim mladjim da osete šta je to Svetsko prvenstvo, da im ostane u lepšem sećanju. Na kraju se ispostavili da nismo uspeli. Žao mi je što se ovako završilo", rekao je Vučković.\nŽarko Šešum ocneio je da je ekipa sama kriva za sve što se desilo.\n"Nije glavni razlog ovaj poraz. Boli, naravno. Više nas je koštalo ono što smo ispustili u grupi. Zato smo u ranoj fazi naleteli na domaćina. Sami smo krivi, malo i sudjenje. Niko nije očekivao ovo", rekao je šešum.


Treći zajednički nastup Vasila Hadžimanova i Bojana Zulfikarpašića\nZa svoj treći nastup na Kolarcu, Vasil i Bojan ponovo pripremaju sjajan repertoar, koji će svakako i ovoga puta biti sastavljen od njihovih autorskih kompozicija i poznatih dela moderne i tradicionalne muzike, u njihovim aranžmanima.\nOvaj koncert ujedno je i promocija njihovog albuma „Koncert na Kolarcu“, snimljenog u februaru i oktobru 2015. godine u Kolarčevoj zadužbini. Ovo izdanje će 1. decembra pod svojom etiketom Metropolis Jazz objaviti muzička kuća Metropolis Music, koja će nakon koncerta, 10. decembra, sa Vasilom i Bojanom upriličiti i potpisivanje diskova u Muzičkoj galeriji Kolarca.\nVasil i Bojan spadaju u grupu domaćih džez muzičara koji su postavili standarde mešanja modernog džez jezika sa balkanskim muzičkim nasleđem. Obojica imaju bogate i uspešne karijere, brojne autorske albume i nagrade, kao i saradnju sa najvećim imenima džez i moderne muzike.\nOd 2001. godine, kada izdaje album „11 razloga za…“, Vasil Hadžimanov bend broji šest audio izdanja, veliki broj nagrada, nastupa na eminentnim festivalima širom Evrope, kao i sa brojnim velikanima savremene džez scene. Poslednji, šesti album „Alive“ snimljen je uživo, u okviru turneje, sa gostom na saksofonu, čuvenim Dejvidom Binijem. Album „Alive“ broji preko pedeset pozitivnih recenzija širom sveta, a prestižni američki magazin „Downbeat“ uvrstio ga je na listu najboljih albuma 2016 godine. Trenutno sa svojim bendom snima sedmi album.\nIzmeđu ostalih, dobitnik je i nagrada „Vojin Draškoci“ koju dodeljuje World Music asocijacija Srbije za doprinos muzičkom stvaralaštvu nadahnutom tradicionalnom muzikom, kao i Zlatne značke za nesebičan, predan i dugotrajan rad i stvaralački doprinos u širenju kulture, koju dodeljuje Kulturno-prosvetna zajednica Srbije.\nBojan Zulfikarpašić, rođeni Beograđanin, više od dve decenije živi i radi u Parizu, gde je uvaženo ime francuske džez scene. Ima izuzetno uspešnu karijeru, a dobitnik je najvećih priznanja u džez muzici. Svoj prvi autorski album za solo klavir izdao je 2001. pod nazivom „Solobsession“ i s njim je stekao svetski ugled. Među brojnim nagradama koje je osvojio tokom karijere ističu se priznanja francuske vlade i titula Viteza umetnosti i književnosti (2002), nagrada „Django Reinhardt“ Francuske akademije za muzičara godine, evropska džez nagrada „Hans Koller“ za najboljeg evropskog džez umetnika (2005) i francuska nagrada Les victoires du jazz (2007) za najbolji album godine („Xenophonia“). Za svoj poslednji album „Soul Shelter“ iz 2012. godine Bojan je dobio najprestižniju nagradu u Francuskoj iz oblasti džeza, Les victoires du jazz, kao i zvanje najboljeg džez muzičara. Poslednji nastup u Beogradu sa svojim sekstetom Bojan je održao početkom 2013. godine u Sava centru.\n« Fizička aktivnost i pravilna ishrana mogu da spreče dijabetes\nPredstava „Savršen kroj“ gostuje u Kanadi »


SEDAM VELIČANSTVENIH: Zvezda će se ponositi ovim 'klincima'! - Domaći fudbal, Fudbal\nU sinoćnoj utakmici protiv Rada Crvena zvezda je trijumfom napravila još jedan korak ka osvajanju nove, četvrte titule zaredom. Ono što je obeležilo meč sa Građevinarima je upravo činjenica da su crveno-beli utakmicu završili sa sedmoricom ‘bonus’ igrača.\nVeljko Nikolić, Njegoš Petrović, Željko Gavrić, Strahinja Eraković, Andrija Radulović, Nikola Krstović i najmlađi među njima Marko Lazetić sinoć su ispunili srca svakog zvezdaša. Mladi, talentovani, reprezentativci, igrači koji potezom mogu da reše svaki meč sinoć su pokazali da Zvezda ima „bonus“ za ponos. Zvezdina deca su budućnost žkluba, a verujemo da su navijačima puna srca kada ih gledaju, za sada preko malih ekrana, s obzirom na to da iz utakmice u utakmicu gledamo sjajne poteze mladih bisera.\nSve zvezdaše raduje činjenica i da su mladi fudbaleri veoma važan šraf u „mašineriji“ Dejana Stankovića. Zahvaljujući Zvezdinim biserima, koji rastu iz utakmice u utakmicu i koji svoj talenat pretvaraju u suvi kvalitet, do sada je postignuto mnogo golova. Mnogo puta čujemo od strane Dejana Stankovića i reči hvale upućene našim mladim snagama, a oni mu vraćaju na najbolji mogući način.\nVerujemo da ćemo i u narednom periodu gledati ove bisere koji će nam donosti nove golove i da ćemo uživati u njihovim majstorijama.\nPrethodna vest GROŽAN ZAVRŠAVA KARIJERU?: Vozač Formule 1 oglasio se nakon strašnog udesa i otkrio šta mu je spasilo život!\nSledeća vest CRNO-BELI DOBIJAJU VELIKO POJAČANJE: Jaramaz konačno otkrio kada se vraća na teren!


Ивица Дачић за ТВ Пинк | Socijalistička partija Srbije\nIvica Dačić za TV Pink Vesti\n20 septembra, 2014 u 17:15\nPrvi potpredsednik Vlade Srbije Ivica Dačić izjavio je da je Srbija iscrpela sve mogućnosti da živi na veresiju, te da je koalicija oko SPS na čijem je čelu potpuno saglasna sa merama štednje.\n“Srbija je na raskrsnici da preduzme ozbiljne mere ili da se nastavi sa lažima kojima nekada mora doći kraj, bolan kakav je bio u Grčkoj i Argentini”, rekao je Dačić za TV Pink.\nOn je naglasio da se plate i penzije ne smanjuju zato što neko misli da su visoke, već zato što nemaju pokriće u proizvodnji i prihodu.\nPrema njegovim rečima, moramo da imamo budžet koji je održiv, a to znači da ne smemo da imamo ovoliko visok deficit koji pokrivamo zaduživanjem.\n“Ovakva odluka je pravedna i u vladi nemamo dilemu da li je takva odluka trebalo da se donese ili ne”, istakao je Dačić, koji je ponovio da je vlada jedinstvena po tom pitanju i da to nije samo odluka premijera.\nOn je istakao da će zahvaljujući ovakvom potezu vlade, Srbija sledeće godine uštedeti oko 700 miliona evra, a u narednim godinama skoro milijardu i po evra i smanjiti deficit.\nTakođe, rekao je, mere vlade će prekinuti propadanje privrede i pomoći pokretanje “točka ekonomske mašine” Srbije u drugom smeru, već za godinu-dve.\n“Srbija je zaista iscrpela sve druge mogućnosti da živi na veresiju u narednom periodu”, rekao je Dačić i dodao da je neodgovorna politika u prethodnom periodu dovela do toga da je zemlja zadužena za više desetina milijardi evra, a nije došlo do povećanja bruto-društvenog proizvoda i rasta zaposlenosti.


Najavljena peta po redu parada "Ponos Srbije" u Beogradu - Dijalog.net\nNaslovna Civilno društvo Najavljena peta po redu parada “Ponos Srbije” u Beogradu\nPostavljeno 16. June 2019.\nBeograd, 16. jun 2019. – Gej-lezbejski info centar (GLIC) najavio je da će u subotu, 29. juna organizovati petu po redu paradu “Ponos Srbije” u Beogradu.\nGLIC navodi da će sa pete parade, “LGBTI osobe i njihovi prijatelji pozvati na hitno pravno regulisanje istopolnih partnerstava i povećanje budžetskih davanja za rad LGBTI organizacija civilnog društva“.\nOrganizatori su u saopštenju najavili da će tokom šetnje centrom Beograda zatražiti i “sistemsku depatologizaciju trans identiteta i povećanje dostupnosti hormonske terapije” kao i “senzibilizaciju zaposlenih u javnim institucijama za rad sa LGBTI osobama“.\nSkup pod sloganom “Borba još uvek traje – Pridruži se” počeće u 11 časova u Pionirskom parku. Manifestacijom će kako se navodi, biti obeleženo 50 godina od Stonvolske pobune, kada se 1969. godine LGBT zajednica u Njujorku pobunila protiv policijske torture.\nOznakeLGBTljudska pravaParada ponosa\nPrethodno OCD: Skupština da povuče sporni uslov za izbor poverenika za informacije\nSledeće CRD organizuje Školu za branitelje ljudskih prava\nHRW: Nedovoljan napredak Srbije na polju zaštite ljudskih prava\nNjujork, 15. januar 2020. – Srbija je tokom 2019. godine slabo napredovala u zaštiti…\nBeograd, 13. januar 2020. – Beogradski centar za ljudska prava je saopštio da je Rep…\nTomanić: Nije problem u metodologiji proširenja EU nego u političkoj volji\nBeograd, 17. januar 2020. – Fundamentalni problem kada govorimo o …\nTop Tags konkurs Društvo Pravosuđe OCD istraživanje Civilno društvo Evropska unija mladi Vlada Republike Srbije Evropska komisija vladavina prava evropske integracije lokalna samouprava mediji Srbija i Evropska unija


Tribine u KC Novi Sad !!!\nPredavanje geopolitičkog analitičara Predraga Rajića na temu „Predsednički izbori u SAD“ možete pogledati 21. decembra, u 18 časova na našem Jutjub kanalu.\nU SAD su održani predsednički izbori 03. 11. 2020. Predavač će govoriti o tome:\nŠta je to lame-duck session?\nZbog čega je ovaj period važan?\nŠta donosi Americi, a šta svetu?\nPredavanje istoričara Milovana Balabana na temu „Bosna i Hercegovina u Velikom ratu – stav Britanije“ možete pogledati u četvrtak, 21. decembra, u 20 časova na zvaničnom Jutjub kanalu KCNS.\nNa predavanju će biti reči o planovima Britanije i o tome na koji način je ostrvska imperija videla status BiH posle Prvog svetskog rata. Pitanje BiH potresalo je međunarodne odnose još od Berlinskog kongresa 1878, kada je mandat da okupira ovaj prostor dobila Austrougarska. Tada je Britanija zdušno podržala Dvojnu monarhiju, čime je učestvovala u stvaranju uslova da osnažena Austrougarska uspostavi neku vrstu kontrole i same Srbije, pri čemu je i preko kontrolisane Srbije igrala ulogu brane od upliva Rusije na Balkan.\nOvo je izazavalo u narednih nekoliko decenija nezadovoljstvo na Balkanu, pre svega zbog ogorčenosti srpskog faktora koji je opet bio predviđen za obuzdavanje od strane ostrvske imperije. Biće zanimljivo videti kakav stav je imala Britanija tokom Velikog rata i u kojoj meri i sa kojim motivima ga je revidirala, te kako je u kontekstu celokupnog srpskog pitanja videla status BiH posle rata u novoj Evropi koja se stvarala.\nPredavanje dr Aleksandre Kolaković na temu „Šarl de Gol: ličnost, nasleđe i sećanje“ možete pogledati 23. decembra u 18 časova na našem Jutjub kanalu.\nPredavanje je posvećeno ličnosti Šarla de Gola (1890–1970), francuskom državniku i nekadašnjem predsedniku, koji je ostavio neizbrisiv trag i u svetskoj istoriji. Pored biografskih podataka i analize ličnosti De Gola, pažnja će biti usmerena na nasleđe njegovog političkog angažovanja i sećanje na njegovu ličnost i delo, što je u skladu sa proglašavanjem 2020. godine za godinu De Gola u Francuskoj. Stoga će jedan značajan segment predavanja biti posvećen aktuelnoj percepciji Šarla de Gola u Francuskoj.


BEOGRAD, Ministar trgovine i turizma Republike Srpske Gorana Zlatković izjavila je da je seoski turizam u Srpskoj još u povoju, ali da su stvorene sve zakonske i normativne pretpostavke za njegov razvoj, te ocijenila da treba razvijati etno i gastroturizam i napraviti gotov turistički proizvod.\nZlatkovićeva, koja u Beogradu učestvuje na regionalnoj konferenciji o seoskom turizmu, rekla je da, s obzirom na potencijale kojima raspolaže Republika Srpska, treba povezati seoski turizam sa poljoprivrednom proizvodnjom u Srpskoj, jer će se samo tako dobiti gotov turistički proizvod, koji će se moći ponuditi na tržištu.\n“Pored ovih, ispunjenih preduslova, uspjeli smo da zaključimo ugovor sa našim APIF-om u pogledu registracije naših seoskih domaćinstava, koja žele da se bave seoskim turizmom”, napomenula je Zlatkovićeva i dodala da se ujedno vrši i popis poljoprivrednih gazdinstva, tako da će se “o jednom trošku” imati evidencija i poljoprivrednih gazdinstava i seoskih domaćinstava, koja žele da se bave ruralnim turizmom.\nZlatković je navela da Republika Srpska može razvijati i etnoturizam i gastroturizam, jer ima odlične uslove i veliki broj zainteresovanih lica koja žele da investiraju u etnosela u Srpskoj. Ona je naglasila da ministarstva trgovine i turizma i poljoprivrede u Vladi Srpske imaju određena sredstva kao podsticaj za razvoj seoskog turizma i poljoprivredne proizvodnje.\nZlatković je rekla da je, s obzirom da se tek vrši registracija seoskih domaćinstava, koja žele da se bave seoskim turizmom, još rano govoriti o tome koliki će biti prihod od ove turističke djelatnosti.\nOna je rekla da je Banja Vrućica u Tesliću okosnica banjskog turizma u Srpskoj, prije svega zdravstvenog, s obzirom na broj noćenja koji je imala, te poručila da će Vlada Srpske, koja ima i dio državnog kapitala u toj banji, i dalje podržavati sve aktivnosti u pogledu razvoja banje, od koje se puno očekuje.\n“Neće biti značajnija sredstva uložena od Vlade, ali podržaćemo sve aktivnosti u Banji Vrućici koje su usmjerene u pogledu njihovih daljih investicija”, rekla je Zlatkovićeva. Srna\nTagovi: apifbanja vrucicagorana zlatkovicseoski turizam\nKomentari na članak: Zlatković: Stvorene sve pretpostavke za razvoj seoskog turizma\n12.06.2012 u 11:24\ndajte mi konkretnu ponudu za boravak u soskom domacinstvu Republika Srpska,priprema zimnice , blizina jezera, cena pansiona , blizina granice sa Srbijom


Engleska ukida, a Francuska i druge zemlje ponovo uvode mere\nBritanski premijer Boris Džonson najavljuje ukidanje ograničenja, 12. jul 2021.\nDok Engleska najavljuje ukidanje skoro svih zakonskih ograničenja prebacujući odgovornost za zaustavljanje širenja virusa na pojedince, Francuska i druge zemlje suočene s veoma zaraznim delta sojem ponovo uvode mere, ističući različite pristupe evropskih zemalja u borbi s korona virusom, pišu svetski mediji.\nBritanski premijer Boris Džonson (Johnson) najavio je za 19. jul ukidanje ograničenja u vezi s korona virusom, uprkos velikom porastu slučajeva zaraza, ukazuje Njujork tajms (The New York Times).\nMada je obećao otvaranje engleske privrede i ukidanje skoro svih ograničenja, Džonson je ipak pozvao Britance da i dalje nose maske u ispunjenim zatvorenim prostorima. Upozorenje da se nose maske, mada bez zakonske obaveze, prema pisanju američkog lista, predstavlja najnoviji zaokret vlade koja je ranije više puta odlagala zatvaranja a onda obećala "nepovratno" ukidanje ograničenja, što je kulminiralo onim što su britanski tabloidi nazvali "Danom slobode".\nČitamo vam: Engleska ukida, a Francuska i druge zemlje ponovo uvode mere\nDžonson je u ponedeljak, 12. jula, potvrdio planove za uklanjanje većine zakonskih ograničenja u Engleskoj 19. jula, omogućavajući pabovima i restoranima da rade punim kapacitetom i otvaranje vrata noćnih klubova, dok će biti ukinuta i ograničenja broja ljudi koji se mogu sastajati u zatvorenom.\nUprkos širenju visoko prenosivog delta soja korona virusa, britanska vlada veruje da je uspešni program vakcinacije oslabio vezu između slučajeva zaraza i prijema u bolnice i tvrdi da je sada, tokom leta, najbolji trenutak za ukidanje ograničenja kada se virus širi sporije, dok su škole na raspustu. Ipak, kako ocenjuje Njujork tajms, ukidanje ograničenja će neizbežno stvoriti zabunu u javnosti, koja je prema istraživanjima javnog mnjenja, oprezna u pogledu potpunog ukidanja propisa za COVID-19.\nVelika Britanija je sprovela obuhvatnu vakcinaciju, sa 66 odsto odraslih koji su primili dve doze vakcine, podvlači list, dodajući da bi porast stope infekcije među mladima, koji generalno imaju manje ozbiljne posledice zaraze, na kraju mogao da obezbedi povišenu stopu imuniteta.\nOdgovornost na kompanijama i pojedincima\nDžonson je u ponedeljak pozvao na "ekstremni oprez" kada sledeće nedelje budu ukinuta ograničenja za COVID-19, prebacujući odgovornost za borbu protiv brzog širenja virusa na kompanije i pojedince, piše Fajnenšl tajms (The Financial Times).\nPremijer kaže da želi da okonča "vladanje diktatom" ukidajući većinu preostalih zakona za COVID-19, ali neki poslovni lideri strahuju da će ih vlada staviti u neugodnu poziciju, bez jasnih smernica šta dalje.\nDok se od kompanija očekuje da nastave primenu antikovid mera, Džonson je sugerisao da bi ograničenja mogla biti vraćena ako se javnost previše raspusti.\nVladini naučnici očekuju da će se broj primanja u dnevne kovid bolnice u Engleskoj povećati na između 1.000 i 2.000, a smrtnih slučajeva na 100 do 200 dnevno, nekoliko nedelja posle ukidanja gotovo svih ograničenja.\nDžonson je rekao da se od vlasnika "noćnih klubova i drugih mesta s velikim brojem ljudi" očekuje, mada bez zakonske obaveze, da za proveru posetilaca koriste kovid propusnice koje izdaje zdravstvena služba. Takođe se 19. jula ukida pravilo za "rad od kuće", mada je Džonson rekao da ne očekuje da će se cela zemlja vratiti u kancelarije.\nPretnja delta soja\nS druge strane, Francuska vraća ograničenja usled širenja delta soja korona virusa, ističe Volstrit džurnal (The Wall Street Journal).\nFrancuski predsednik Emanuel Makron (Emmanuel Macron) u ponedeljak je rekao da će samo ljudima koji su vakcinisani ili imaju nedavni negativni test na COVID-19 biti dozvoljen ulazak u barove, restorane i tržne centre u Francuskoj počev od avgusta.\nNova ograničenja primenjivaće se i za vozove, avione na domaćim linijama, pozorišta, zabavne parkove, koncertne sale, bolnice i staračke domove. Vlasti će ove nedelje pojačati graničnu kontrolu i nametnuti karantin putnicima koji nisu vakcinisani i koji dolaze iz rizičnih zemalja, dodao je Makron.\nBrzo širenje vrlo zaraznog delta soja primoralo je vlasti širom Evrope da ponovo uvedu zdravstvene mere, ističe Volstrit džurnal i ukazuje da je Holandija prošle nedelje najavila ograničenja za noćne klubove i muzičke festivale kao odgovor na porast broja slučajeva zaraze, pošto ih je popustila samo pre nekoliko nedelja.\nU Francuskoj su tokom proleća ograničenja i kampanja masovne vakcinacije usporili širenje, ali sada delta soj preti da poništi nedavni napredak u borbi protiv korona virusa, ukazuje list, navodeći da je posle pada sedmodnevnog proseka novih dnevnih slučajeva sa više od 42.000 sredinom aprila na manje od 2.000 krajem juna, taj broj u nedelju (11. juli) bio skoro 4.000.\nPooštravanje ograničenja u Francuskoj da bi se obuzdao delta soj predstavlja promenu posle nekoliko meseci postepenog ukidanja ograničenja, ali takođe ističe različite strategije evropskih zemalja u poređenju s Velikom Britanijom, gde je vlada najavila "Dan slobode" za ponedeljak sledeće nedelje ukidanjem većine ograničenja u Engleskoj, ukazuje Gardijan (The Guardian).\nItalija je uvela obaveznu vakcinaciju protiv korona virusa za zdravstvene radnike i farmaceute, dok je u Danskoj za restorane i javne događaje potrebna digitalna propusnica koja pokazuje da je njen vlasnik potpuno vakcinisan ili je nedavno imao negativan test. Neke nemačke savezne države slično zahtevaju za ulazak u restorane.\nMakron je takođe najavio obavezno vakcinisanje za radnike u zdravstvu i u domovima za stare.\nFrancuska je vakcinisala 40 odsto populacije i vakcine su dostupne svima starijima od 12 godina. Makron je pozvao Francuze da izvrše svoju "građansku" dužnost i prime vakcinu, što će omogućiti više sloboda, dodajući da će vlada "staviti ograničenja za nevakcinisane, a ne sve". Posle Makronove izjave, ukazuje Gardijan, zabeležena je navala u zakazivanju vakcinacija.\nPolicijski čas, opet\nPojedini španski regioni takođe ponovo uvode policijski čas, kao i ograničenja za druženje i noćni život kako bi obuzdali nagli porast zaraza korona virusom usled širenja delta soja preko nevakcinisanih mladih ljudi, navodi Asošiejtid pres (Associated Press).\nPodstaknut žurkama za kraj školske godine i početak leta, broj slučajeva COVID-19 u periodu od dve nedelje sada je među mlađima od 30 godina preko tri puta veći od proseka. Zvaničnici kažu da je veliki broj slučajeva zaraza među mladima, iako takvim pacijentima obično nije potrebno intenzivno lečenje, povećao stopu prijema u bolnice.\nKatalonija i Valensija, dva regiona na mediteranskoj obali sa značajnim širenjem virusa, ograničavaju društvena okupljanja na 10 ljudi i vraćaju ograničenja noću za sve aktivnosti, dok je severni region Asturija u ponedeljak zabranio rad barova i restorana u zatvorenim prostorima.\nU Valensiji se uvodi policijski čas od jedan do šest sati, dok u Kataloniji svi barovi, restorani i kulturna mesta moraju da se zatvore pola sata posle ponoći sa zabranom da se jede i pije na ulicama. Pored toga, lokalnim vlastima je preporučeno da ograniče broj ljudi na popularnim plažama.\nMere za nevakcinisane\nUsled porasta broja zaraza tokom ključne letnje turističke sezone i Grčka je najavila nova ograničenja za sprečavanje širenja virusa uz uvođenje obavezne vakcinacije za određene zaposlene, navodi Rojters (Reuters).\n"Zemlja neće opet biti zatvorena zbog nekih", rekao je premijer Kirjakos Micotakis u televizijskom obraćanju, dodajući: "Nije Grčka u opasnosti, već nevakcinisani Grci".\nOn je rekao da će zaposleni u domovima za stare morati odmah da se vakcinišu, dok će zdravstveni radnici morati da se vakcinišu od 1. septembra.\nU okviru novih mera, samo vakcinisani će moći da uđu u zatvorene prostore u kafićima, bioskopima, pozorištima, kao i druge zatvorene prostore, rekao je grčki premijer.


In Store | Srbija | Podrška Evrokompra digitalizaciji privrede\nPodrška Evrokompra digitalizaciji privrede\nEvropske komore, prema rečima Čadeža, imaju veoma važnu ulogu i uticaj u procesu digitalne transformacije svojih kompanija...\nU okviru Digitalne nedelje, uoči Digitalnog samita, juče je u Palati Srbija zasedao Odbor za digitalizaciju Evrokomora (Eurochambres) koji okuplja stručnjake za digitalizaciju evropskih komora, a na čijem je čelu Marko Čadež, predsednik Privredne komore Srbije (PKS).\nKako je saopšteno iz PKS, na sastanku su predstavnici privrednih komora iz Evrope razmenili iskustva u procesu digitalizacije unutar samih komora kao i među kompanijama tih zemalja.\nEvropske komore, prema rečima Čadeža, imaju veoma važnu ulogu i uticaj u procesu digitalne transformacije svojih kompanija.\nOvde u Beogradu pokrećemo diskusiju o kreiranju zajedničkih komorskih usluga koje bi sve komore pružale svojim članicama. Na taj način i privrednici bi dobili najbolje servise gde god da posluju, a komore uštedele značajan novac, objasnio je Čadež.\nNa sednici odbora predstavljeni su najbolji primeri iz prakse i načini na koji komore kreiraju digitalne alate za pomoć i ransformaciju malih i srednjih preduzeća, ali i ostalih kompanija.\nMinistar bez portfelja zadužen za inovacije i tehnološki razvoj u Vladi Srbije Nenad Popović podsetio je da je pre pet godina Srbija izvozila IT usluge u vrednosti od oko 200 miliona evra što kaže nije uticalo na naš BDP. Pet godina kasnije Srbija je povećala izvoz u toj oblasti za pet puta i prošle godine on je iznosio 1,2 milijarde evra, rekao je ministar.\nPredsednik Belgijske privredne komore Volter van Gulk istakao je da je u Belgiji digitalizacija u vrhu agende državnih ciljeva: Trudimo se da pronađemo način kako da se članice Evrokomore digitalizuju i zato smo došli da čujemo dobra iskustva kako iz prezentacije vaše zemlje, tako i Hrvatske, Italije, Holandije. Ne moramo da izmišljamo nešto novo, pa ako možemo ideju da uzmemo od vas, zašto da ne.


Stevandić: Na izborima ne pobjeđujemo radi sebe, nego radi interesa Srpske\n02/09/2018 | 13:30 ⇒ 14:25 | Autor: SRNA\nPredsjednik Ujedinjene Srpske Nenad Stevandić izjavio je danas da ova partija ima "nadmoćan ekonomski program i nacionalnu platformu" i da pripada bloku koji na predstojećim izborima ne pobjeđuje radi sebe, nego radi interesa Republike Srpske.\nUjedinjena SrpskaFoto: RTRS\nStevandić je rekao za Srnu, nakon konvencije Ujedinjene Srpske u Banjaluci, da je ova partija pred oko 500 gostiju i prijatelja demonstrirala svoju spremnost za izbore.\n- Gost na konvenciji je bila i premijerka Republike Srpske Željka Cvijanović koja je dobila našu podršku na izborima za predsjednika Republike Srpske. Potpuno smo svjesni da je naš koncept zajednički i da se on temelji na razvoju i očuvanju Republike Srpske - rekao je Stevandić.\nOn je dodao da Ujedinjena Srpska bezrezervnu podršku daje i predsjedniku Republike Srpske Miloradu Dodiku na izborima za člana Predsjedništva BiH.\n- Zajedno se zalažemo za očuvanje Republike Srpske i da konačno u Sarajevu zaigra prava reprezentacija Srpske - rekao je Stevandić.\nOn je naglasio da je Ujedinjena Srpska potpuno tehnički opremljena za izbore i njeni odbori su raspoređeni u svakom gradu i opštini.\n- Svjesni smo da imamo nadmoćan ekonomski program, nadmoćnu nacionalnu platformu i da smo građanima objasnili da pripadamo bloku koji na ovim izborima ne pobjeđuje samo radi sebe, nego radi interesa Republike Srpske, radi zaštite budućnosti naše djece - rekao je Stevandić.\nOn je naveo da druga ponuda uključuje da se o Republici Srpskoj odluke donose van Srpske, a tu ponudu nosi Savez za promjene.\n- Naša ponuda ne sadrži da drugi odlučuju o nama, nego da sami odlučujemo o svojoj sudbini. Mi smo kao narod uspjeli da se uzdignemo u posljednjih 12 godina u Republici Srpskoj i da svaki dan budemo jači i da demonstriramo odlučnost da sami odlučujemo o svojoj sudbini - istakao je Stevandić.\nPrema njegovim riječima, to je trenutno prepoznato kao neka vrsta opasnosti za sarajevske političke krugove i oni su instrumentalizacijom Saveza za promjene pokušali da zaustave taj proces.\n- Danas se Ujedinjena Srpska ponosi svojom ulogom u rasvjetljavanju tih političkih koncepata, od kojih je koncept koji mi zastupamo dobar za Republiku Srpsku i odnijeće veliku pobjedu. Koncept Saveza za promjene je veoma loš i treba da doživi veliki poraz pa da se partije koje mu pripadaju reorganizuju i vrate nacionalnom programu, u kojem je nekad SDS kao vitalni dio tog saveza učestvovao - rekao je Stevandić.\nOn je dodao da je Ujedinjena Srpska današnjim danom pokazala da spada u velike partije, koja ima program, ideje, ljude, infrastrukturu, kao i svu tehničku podršku koju treba da ima partija koja pobjeđuje na izborima.\nUjedinjena Srpska predstavila je danas u Banjaluci audio, video i štampani materijal, te logo i slogan koji će se koristiti u predstojećoj kamapanji.\nMićić: Moramo se uozbiljiti; Situacija se u Bijeljini usložnjava\n09:48 > Posebna sjednica Vlade Srpske\n09:02 > Čubrilović: Srpska preživjela sve potrese i nastavila da se razvija


Odlaganje konačnog formiranja Skupštine koči rad nezavisnih institucija - Dijalog.net\nNaslovna Civilno društvo Odlaganje konačnog formiranja Skupštine koči rad nezavisnih institucija\nPostavljeno 10. September 2020.\nBeograd, 10. septembar 2020. – Koalicija organizacija civilnog društva “Otvoreni parlament” saopštila je da je prošlo mesec dana od kada su potvrđeni mandati narodnih poslanika novog saziva Narodne skupštine, a da se Skupština od tada nije sastala nijednom niti je izabrano skupštinsko rukovodstvo.\nOtvoreni Parlament navodi i da su u prethodna dva saziva predsednici Skupštine izabrani za manje od nedelju dana od dana potvrđivanja mandata narodnih poslanika.\n“Odugovlačenje sa nastavkom konstitutivne sednice Skupštine nastavlja se trend urušavanja funkcionisanja Parlamenta kao najvišeg predstavničkog tela. Ujedno, to dovodi i do niza ozbiljnih problema u funkcionisanju državnog sistema, posebno u pogledu rada nezavisnih institucija“, navodi se u saopštenju.\nKako navodi Otvoreni parlament “usled odugovlačenja kasni se i sa izborom funkcionera nezavisnih institucija, čime se koči njihov efikasan i delotvoran rad“.\n“Time Skupština javnosti šalje lošu poruku o svom odnosu prema nezavisnim institucijama i njihovom doprinosu u sprovođenju efikasnog parlamentarnog nadzora nad radom izvršne vlasti“, navodi se u saopštenju.\nOtvoreni parlament podseća da je, u skladu sa Zakonom o zabrani diskriminacije, Skupština bila dužna da izabere novog Poverenika za zaštitu ravnopravnosti do kraja avgusta 2020. godine.\nTakođe, novi Zakon o sprečavanju korupcije koji je usvojen pre godinu i po dana, a čija je primena počela 1. septembra 2020. godine, obavezao je Skupštinu da u istom roku izabere članove Veća Agencije za borbu protiv korupcije, koje je zamenilo dosadašnji Odbor ove nezavisne institucije.\n“Kašnjenjem sa izborom članova Veća, odredbe novog zakona uz Skupštinu nije poštovalo i Ministarstvo pravde, koje je bilo dužno da raspiše javni konkurs za izbor članova Veća i Skupštini dostavi predlog kandidata, kako bi se postupak izbora članova Veća okončao do početka primene novog zakona“, navodi se u saopštenju.\nProjekat “Otvoreni Parlament” na nacionalnom i lokalnom nivou sprovodi koalicija organizacija civilnog društva koju čine Centar za istraživanje, transparentnost i odgovornost (CRTA), YUCOM Komitet pravnika za ljudska prava i SeConS Grupa za razvojnu inicijativu iz Beograda, kao i Nacionalna koalicija za decentralizaciju sa sedištem u Nišu i Zaječarska inicijativa iz Zaječara.\nOznakeNarodna skupštinaOtvoreni parlament\nPrethodno Finansijska stabilnost medijskog sektora među prioritetima nemačkog predsedavanja EU\nSledeće Više od 200.000 izbegle dece bez pratnje roditelja traži azil u Evropi\nReakcija države na fenomen masovnih tužbi kontradiktorna\nNiš 09. jul 2021. -Povodom predloga Narodne Skupštine RS za autentičnim tumačenjima odredb…\nTop Tags Srbija i Evropska unija mediji Društvo mladi Evropska unija Civilno društvo vladavina prava Vlada Republike Srbije konkurs OCD lokalna samouprava evropske integracije Evropska komisija istraživanje ljudska prava


Nedavno istraživanje koje je sprovela Američka pedijatrijska akademija, manje od polovine roditelja zna koji je najsigurniji položaj za spavanje kad su bebe u pitanju.\nU studiji je učestvovalo 3.297 majki, od kojih je nešto više od polovine izjavilo da najčešće, ali ne uvek, bebu stavlja da spava na leđima, a samo 43,7 odsto roditelja koji su učestvovali u ovom istraživanju je znalo da je to ujedno i najbezbedniji položaj.\nAnaliza dobijenih podataka pokazala je da roditelji, naročito kad dobiju prvu bebu, često primenjuju savete koje dobiju od članova porodice ili bliskih prijatelja, češće čak nego savete pedijatara.\n“Ranije se smatralo da bebe treba da spavaju na stomaku, jer se verovalo da je tako manji rizik od gušenja, ukoliko beba u snu povrati, kao i da je bebama tako udobnije”, rekao je pedijatar dr Robin Džejkobson iu dečje bolcine Hasenfeld u Njujorku, dodajući da neiskusni roditelji i danas slušaju takve savete u nedostatku pravih informacija.\nNove preporuke Američke akademije za pedijatriju kažu da bi zdrave bebe trebalo u prvoj godini života da spavaju na leđima, jer se u tom položaju značajno smanjuje rizik od sindroma iznenadne smrti novorođenčadi (SIDS).\nUkoliko vaše dete ima problema sa spavanjem na leđima, razuman “drugi izbor” je spavanje na boku, koje je svakako sigurnije nego spavanje na stomaku.\nTakođe, bebe ne bi trebalo da spavaju na mekanoj podlozi, a u krevetac ne bi trebalo da stavljate jastuke, sunđeraste obloge za ivice niti plišane igračke, jer povećavaju rizik od prestanka disanja, ukoliko se beba “upetlja” ili utone u njih.\nSeminar koji će vam promeniti život iz korena: Zašto je važno šta mislite?


Sramotan slučaj u BiH: Ukrao pomoć djeci čiji su roditelji i sestra poginuli - Iskra Islama\nSramotan slučaj u BiH: Ukrao pomoć djeci čiji su roditelji i sestra poginuli\nStari znanac teslićke policije Eldin Horić (35) toliko se zanio u svom razbojničkom pohodu po ovom gradu da mu nije bio problem da iz prostorija SPKD “Prosvjeta” odnese 500 KM, koliko je tokom humanitarne akcije sakupljeno za pomoć dječaku i djevojčici čiji su roditelji i sestra polovinom avgusta nastradali u teškoj saobraćajnoj nesreći, koja se dogodila na području ove općine, pišu Nezavisne novine.\nHorić je u noći između 12. i 13. septembra provalio u prostorije “Prosvjete” i odnio novac koji se tamo nalazio, a bio je sakupljen od dobrovoljnih priloga njegovih sugrađana.\nSvoj razbojnički niz on je potom nastavio u noći između 16. i 17. septembra, kada je provalio u palačinkarnicu “Feniks”, u kojoj se nije previše obogatio jer je pronašao oko 50 KM.\nIste noći posjetio je i butik “Džeronimo”, u kojem je pronašao oko 150 KM, a zatim je jednu noć pauzirao, te je u noći između 18. i 19. septembra provalio u fotografsku radnju “Stanić” u Tesliću i napravio premetačinu, tokom koje je našao samo 30 KM. Prema izjavi vlasnika ovog objekta, šteta koju je pričinio tražeći plijen u radnji je 11 puta veća, odnosno 330 KM.\n← Islamofobni komentari i poruke mržnje osvanuli u Dubrovniku, stižu osude sa svih strana\nZA NJIH NEMA KRIZE: PARLAMENT BIH KUPUJE TRI NOVA AUTOMOBILA ZA 330.000 KM →


Tag / Strani jezici / Vesti online\nKada je vreme da razmislite o angažovanju prevodilačke agencije\nVeliki broj ljudi poznaje nekoliko stranih jezika i mnogi smatraju da mogu razumeti većinu reči stranog jezika koji poznaju. Međutim, koliko puta vam se desilo da zbog jedne pogrešno prevedene...\nIstraživanje sprovedeno na 6.000 samaca u 11 zemalja sveta pokazalo je da muškarce privlači jedna neobična ženska veština.\nEvo gde grešite: Ovako se pravilno izgovaraju imena automobilskih marki\nAko niste baš sigurni kako sa izgovaraju imena brendova kao što su recimo Lamborghini ili Hyundai, pogledaje video koji će vam pomoći da razrešte eventualne dileme.\nAutističan, a govori 10 jezika i napamet rešava najteže jednačine\nHRT: Titl za srpske filmove na teletekstu\nHrvatska televizija RTL pozvala je članove Veća za elektronske medije da podnesu ostavku pošto su tu televiziju upozorili zbog neprevođenja srpskih filmova na hrvatski jezik.\nHrvatska: RTL da titluje srpske filmove\nRTL je dobio opomenu od hrvatskog Saveta za elektronske medije jer srpski filmovi koje emituje nisu imali titlove.\nEK ruši austrijski Zakon o imigraciji?\nEvropska komisija (EK) smatra da zakonom propisano potrebno znanje nemačkog jezika za imigraciju u Austriji nije u skladu sa evropskim pravom, tako da bi taj deo mera za integraciju stranaca mogao...\nMucam, brate, i na srpskom\nSnimak Goge Sekulić koja pokušava da pesmu otpeva na engleskom jeziku je hit na Jutjubu. Većina pevača šali se na njen račun i tvrde da sebi takav blam ne bi dozvoli ni za živu glavu, ali ima...